
XLVI. évfolyam. Julius — Augusztus. 4. füzet. 


Kriza János emlékezete és költészete. 


(Sz. 1811. jún. 28. 4 1875. márc. 26.) 
Írta: Máthé György. 


Irodalmunkban, mivelődéstörténetünkben nekünk, unitárius 
székelyeknek, az isteni gondviselés sajátságos szerepet juttatott. 
Mintha, mint egyszer őseink a harcok korában, , felderítő szolgá- 
latot" teljesítenénk. Dávid F. világos látása évszázadokra meg- 
mutatta mívelődésünk fényirányát. Enyedi Gy. felvilágosult szellemét 
ördög jelzővel tiszteli meg a Vatikán. Az , Argirus királyfi historiája" 
első népies elbeszélésünk s a Gyergyai-család ősrégi unitárius. 
, Balassi Menyhért árultatási" az első lépés a népies komédia felé ; 
Karádi Pál püspök szerzősége valószínű. Aranyosrákosi Székely 
Sándor útmutató a műeposzhoz. Magyar mythologiai szavakat 
teremt, amelyek ma már közkeletüek (pl. Hadúr, magyarok istene 
Ármány); nemzeti jelzős fogalmakat költ (pl. párducos Árpád, 
kacagányos vitéz), amelyek ma szálló ígék ; s az első, aki a metrikai 
nyelvünkben a magyar nyelvi sajátságokat öntudatlanul érvényesíti. 

A későbbi nyelvészeti vita neki adolt igazat. Kriza az elsők 
között viszi be a szépírodalomba a népiesből kiválasztott szépet s 
az első a népies szépségek összegyűjtésében: versben, szóban, 
mondatfűzésben. Hát a mindenben tudós, mindenben újításra s 
tiszta magyarosságra törekvő Brassai ,bácsi" más szerepet töltött-e 
be? Br. Orbán Balázs a Székely föld leírásával, Kóőváry László 
művelődés-történelmünk tudatos tanulmányozásával s kutatásávaj 
nem útmutatók-e? S Bedő Albert, már mint selmeci akadémikus, 
magyar erdészetről ábrándozik. S az isteni gondviselés végtelen 
kegyelme módot adott neki arra, hogy a teljesen német s erdőőri 


jellegű, szerepű erdészetből tudományosan képzett magyar erdé- 

szetet, a semmiből magyar erdészeti irodálmat, az addiglan vajmi 
keveset jövedelmező erdőségekből okszerű kihasználással az állam- 
nak óriási jövedelmet teremtsen s az előrelátás bölcsességével 
hosszú időkre biztosítson. Aztán, —: hogy a legkisebbet említsem — 
30 s egynehány évvel ezelőtt egy egyszerű tanárjelölt — amikor 
még senkinek eszébe sem jutott, — az inductiv tanításról ábrán- 
dozik kisebb nagyobb cikkeiben, anélkül, hogy Herbartról s a 
Herbartistákról halvány fogalma lett volna; s aztán mint kolozsvári 
segédtanár, — bár gáncsolják, később gunyolják is érette, — gya- 
korlatilag kipróbálgatja azt, amit az asztal mellett kigondolt s ma 
már jelző zászló a direkt módszer s ő maga egy tanárnemzedéket 
nevelt a gyakorlati iskolának. 

Tudatosan, előtanulmányok alapján, belátással tették-e meg 
mindezek azt az első lépést? Nem. Tudománnyal-e? Nem. Miből 
hát? mivel hát? Oh Istenem, ha én arra felelni tudnék! Oh ha 
bárki az említettek közűl feleletet adhatna e kérdésekre! Keressünk 
hát feleletet az Élet könyvében : 

, Megtelének pedig mindnyájan Szent Lélekkel és kezdének 
szólani más nyelveken, amint a Szent Lélek ád vala nekiek szól- 
niok. (Ap. Csel. II. 4.) Ez a hívő lélek áhítatos felelete. 

És annak, amit ők kezdeményezének, meglőn a hatása másokra, 
akik azt tudással, tanulmánnyal fejlesztették tovább. Pl. az iro- 
dalomtörténet tanítja, hogy Vörösmarty az Ar. Székely S. hatása 
alatt kezdett a , Zalán futása" megírásához ; Arany J. a műballadát 
a székely népballadák törvényei alapján teremtette meg. S én még 
mást is hozzáteszek. A , Buda halála" eszméje évekig forrott Arany 
lelkében. Többször hozzá is fogott megírásához Daliás Idők címen. 
Nem ment a munka. Kriza , Vadrózsáit" 1863-ban adja ki. 1864-ben 
már megjelenik Arany , Buda halála". És a szavaiban és a mese- 
szüvésében és a leírásában lépten-nyomon a Vadrózsákra ismerünk. 
A költő megtalálta tárgyához a nyelvet. 

Bizony ennek a jóra ösztönző, jóra vezérlő Szent Léleknek 
a működését látom én Kriza egész életében, munkásságában. Szü- 
letik oly vidéken, amely legjobban érezte a francia háborúk miatt 
a székely katona-nyomort (Nagyajtán 1811. jún. 28.), növekedik ott, 
ahol még a harangszóval is csak egyet-egyet kondítanak az Egy 
Isten tiszteletére s az ősi puritán vallásos érzés még ma is a 
temploma lefestésében annak porfanizációját látja: Torockón ; alsó 
kiképzését nyeri a ,dallos" keresztúrfi székben ; tudományos kikép- 

zését az akkori magyar tudományos metropolisban: Kolozsvárt; s 
a szegény unitárius papfiú szélesebb, európai látókört nyer Berlin- 
ben s reménységén felül püspöki székbe jút élete javakorában. 
Ki ne látná mindezekben Isten ,jóravezető Szent Lelkét"? Már 
fiatal korában különböző vidékek különböző — mondjuk — nyelv- 
járását ismeri mez. S valóban a székely nép nyelvjárásait, gondol- 
kozási módját, érzületét talán senki nem ismerte úgy, mint a finom 
lelkű, szelid természetű Kriza. Elismeri ezt a mindig igazmondó 
Gyulai; kitűnik ez saját verseiből s abból a nagy szeretetből, 
amellyel minden akadályok leküzdésével, évek fáradságos munkái 
közben pihenőűl, ifjúkori lelkesedéssel létrehozta gyűjteményes 
kötetét, amelynek igen találóan , Vadrózsák" nevet adott. 

Sajátságos könyv ez. Értéke nő az idővel; mert az újkori 
míveltség a régi szavakban és szokásokban ma éppen oly romboló 
hatású, mint vala egykoron a kereszténység befogadása. S az a 
nép is, amely évszázadokon át megmaradt egyszerű körében, maga- 
készítette ruházatában, nem önfitogtató beszédmodorában, természet- 
adta daloló kedvében: ma már pantallon harisnyában kezd járni, 
csúfjára önmagának; nyelvét a pesti krajcáros újságok módjára 
alakítja, dalait a modern mondvacsinált népdalok után költi. Örök- 
értékű néprajzi, irodalomtörténeti és eléggé nem értékelhető nyelvé- 
szeti gyűjtemény ez a , Vadrózsák". Néprajzi azért, mert a nép 
életét egyes változásaiban: örömében (a lakadalmi-, kaláka-dalok- 
ban, fonó- és táncversekben), bánatában (a sírató versekben) a nép 
életét az őt környező tárgyak, állatok belevonásával oly finom 
lélekre valló megfigyelésekkel ismerteti meg velünk, aminőt egyetlen 
leírás sem nyujthat. S amikor Kriza ezeket összegyűjtötte, még 
külföldön is csak derengett a Néprajzi Múzeum eszméje. 

Irodalomtörténet is ez a gyűjtemény a népies irodalomból. 
Hiszen egyes költemények ősrégi eredetre vallanak, (Ó székely 
regések dala) igen sok a vallásos kűzdelmek (szombatos dalok) és 
a török hódoltság korából való s azóta nemzet és népélet csak- 
nem minden változatát versbe foglalva megtaláljuk benne. PI. 
, Wesselényi  nótájá"-nak eszméje valósággal ódai magaslatra 
emelkedik : 


A magyarok szent honának, 
Édes kedves szép hazámnak 
Adjon isten két barátot: 
Békességet s szabadságot. 
138 

A békesség boldogítsa, 
A szabadság bátorítsa, 
Napról-napra nevelje 

S nagy tettekre emelje. 


Áldást adjon mellé az ég, 
Vezesse két kötelesség : 
Egyik a jó s szent hazához, 
Másik ennek királyához. 


Tartsd meg isten szent honunkat, 
Láncba senki ne vesse, 

Tartsd meg isten királyunkat 
Hogy hív népét szeresse, 


A népies óda gyönyörű példája e versecske. S ki ne ismerné 


Kömives Kelemenné megható históriáját, akinek poraival állíták 
meg magas Déva várát; avagy az ifjú és kegyetlen, az öreg és 
szerencsétlen Bodrogi Ferencné gyászos történetét. Kádár Kata 
balladát csak azért említem fel, hogy kitüntessem, mint kapcsolódik 
a népies balladában is a népies és vallásos költészet, amely az 
egész székely költészetnek egyik jellemző vonása: 


Egyiket temették ótár eleibe 
Másikat temették ótár háta mögi. 


A kettőből kinőtt két kápöna virág 
Az ótár tetejin összekapcsolóttak 
Az annyok oda mönt, le is szakasztotta, 
A kápöna-virág hezza így szólala : 
Átkozott légy, átkozott légy 
Édös anyám, Gyulainé! 
Éltömben rossz vótál 
Most is meéggyilkötál. 


A népies vallásos költészetnek örök időkre egyik legszebb 
vadrózsa szála lesz a ,]Julia szép leány" című, majdnem epikai 


alakot öltött költemény, melynek végső szakasza a népies költészet 
minden szépségével teli : 


Léányom, léányom ! virágos kertömbe 
Eső rajméhömnek gyönge lépecskéje, 
Gyönge lépecskének sárguló viassza 
Sárga viasszának fődön futó füstye, 
Födön futó füstye s mennybe ható lángja ! 


serás özékéts slSN 

A mennyei harang húzatlan szólalék 
A mennyei ajtó nyítatlan megnyilék 
Jaj! az én léányom oda bévezeték. 


Az összegyűjtött székely népdalok oly fejlett ritmus és nyelv- 
érzésről, oly gazdag költői nyelvről, meséi oly merész képzelő 
tehetségről, balladái oly finom szerkezetről s mind együtt a székely 
nép oly magas kulturérzékéről tesznek tanuságot, aminőket mind 
együtt egyetlen nép költészetében sem találunk. 

A Kriza gyűjtötte balladáinknak két nagy irodalmi értéke van. 
Bebizonyosodott, hogy a magyar balladának is történelmi cselekvés 
— való vagy képzelt — az alapja, amelybe a néplélek a népmese 
képzeletének gazdagságát is belevitte lyrai hangban; ,a cselekvény 
gyors menete, élénk izgatottsága, a szenvedély erőszaka hangzik ki 
belőlük s a fenség bája ömlik el rajtok". (Gyulai: Kriza J.) A 
másik, hogy ezeknek alapján Arany finoman érző lelke, műérzéke, 
a szerkesztésben páratlan művészete megteremtette a műballadát. 
És bár a költemény mondai színezettel történeti tényen alapul, még 
a , Mátyás anyja" is (Szilágyi Erzsébet levelét megírta) — éppen 
úgy megtaláljuk bennök a népiest, a cselekvés merész változatos- 
ságát az értelem kára nélkül, az egyéni szenvedélyek erős .küzdel- 
mét, dúlását, az igazságos elégtételt s ennek alapján az erkölcsi 
igazság győzelmén érzett megnyugtatást és megnyugvást. 

Gyulait idézem: ,Az ó-székely balladák, amelyeket Kriza 
részint a különböző folyóíratokban tett közzé, őt egész magyar 
Percyvé emelik. Valóban az angol püspök ballada-gyűjteménye 
nem becsesebb az angoloknak, mint nekünk a magyar unitárius 
püspöké". 

Ámde nyelvészeti gyűjtemény is a Vadrózsák, mert hang- 
tanunk, szótanunk, nyelvhasználatunk, mondatfűzésünk legeredetibb 
sajátosságait megtaláljuk benne. Kriza ugyanis, eltérőleg Erdélyi J. 
Magyar Népmesék és Népdalok gyűjteményétől, a kiejtést és a 
mondatfűzést a lehető legtökéletesebben úgy írta és gyűjtőivel 
(Gálfi Sándor alkirálybiróval, Marosi Gergely tanárral, Kis Mihály 
esperessel s általában az unitárius papokkal úgy íratta le, amint 
azt a nép akkor használta. S mennyire változtak ezek a kultura 
befolyása alatt csak a Vadrózsák megjelenése óta is! Amily kiváló 
nyelvészeti érzékről tanuskodik ez a nyelvész előtt megbecsűlhetetlen 
eljárása, még mindig olyan nagyértékű a gyűjtemény végéhez 

csatolt Tájszótára és Nehány szó a Székely Nyelvjárásokról című 
értekezése. Az újabb gyűjtések, (a Nyelvőr gyűjtései, Szinnyei J. 
Tájszótára) a székely nyelvjárásokról írott hangtani és mondattani 
(Steiner, Horger és az éles megfigyeléssel, alapos tudással író dr. 
Erdélyi Lajos) dolgozataik, mind arról tanuskodnak, hogy Kriza 
nem végzett felesleges munkát, amelyben különösebben a kereszturfi 
szék nyelvjárását teszi tanulmánya tárgyává, elfogadván Budenznek 
a Nyelvtudományi Közleményekben kifejtett ,nyugoti és keleti 
székelység" megkülönböztetését. Horger Antal alapos tanulmánya 
a Székely nyelvjárásokról, amelyben nyelvjárási területeket külön- 
böztet meg s nyelvjárási határokúl a folyókat, hegyeket: szóval 
természetes határokat vesz föl s a hatósági és közlekedési érint- 
kezést nevezi meg az egyforma kiejtés okáúl, látszólag igen-igen 
elfogadható, tetszetős magyarázatokat ad. 

Ámde felvetem a kérdést, vajjon ezek a nyelvterületek nem 
esnek-e össze a különböző időben történt letelepűlésekkel, amelyek- 
kel az ős, határvédő székelységet a magyar királyok a keleti népek 
(bolgárok, kúnok stb.) betörései ellen megerősítették. Ennek meg- 
állapításától függ véleményem szerint a hún-székely eredet meg- 
oldása, amelyben minden történetírói magyarázgatás dacára, amint 
Kriza hitt, hiszek én is s a hún-székelység területét a Hargitán s 
annak nyulványain, Székelymartonos és Énlaka vidékétől a hegyek 
között levő falvak lakosságában látom Bardócz-Erdővidék határáig. 
A többi székely lakosság mind telepített. Legkésőbbi telepítvényesek 
a háromszékiek, mert nyelvük legjobban húz a palócokhoz s leg- 
több , kiváltságuk" is van. Ez azonban legkevésbé sem tételezi föl 
azt, hogy a Csiki Kronikát ne Csitvári Krónikának tartsam: de 
azt sem, hogy a mondát elvessem. 

Még egy kis történeti megjegyzést. Kriza a gyűjtést fiatal 
kolozsvári pap és tanár korában kezdette meg, de gyűjteményét 
pártolás hiányában nem adhatta ki. Ezért időrendben az Erdélyi J. 
gyűjteménye megelőzte. Kriza maga mondja Előszavában , Emlé- 
kezhetik még egy-egy olvasóm: húsz éve maholnap — előbb még, 
mint a Kisfaludy Társaságnak vállalata megindult volna — , Vad- 
rózsa" cím alatt kiadandó népköltemények pártolására hívtam volt 
fel a nagy közönséget", És ezt megerősíti Gyulai is. Ámde Petőfi 
és Arany költészete kellett hozzá, hogy a népiesben is megtaláljuk 
az örökszépet. Csak püspök (1861 óta) korában, 1863-ban adhatta 
ki az erdélyi nagy mecenas-főurnak, gróf Mikó Imrének anyagi 


KRIZA JÁNOS EMLÉKEZETE ÉS KÖLTÉSZETE. 207 


támogatásával. Azóta majdnem egy fél évszázad tölt el. A mű értéke 
nagyobb lett s a Kisfaludy Társaság Kriza születésének 100 éves 
évfordulóját nem ülheti meg méltóbb emlékkel, mint a , Vadrózsák" 
új kiadásával. 


kH kk kk 


Kriza, mint költő, a népies és nemzeti-hazafias irány egyik 
legkiválóbb előharcosa irodalmunkban. Költeményei az Athenaeum- 
ban jelentek meg először s annak , triumvirátusa" örömmel fogadta 
a székely népköltő dalait, amelyek közűl nem egy csakhamar a 
nép szájára került (Nem hittem én, de már hiszem . . . Erzsi hoz- 
zám begyes vagy . .. Az én székem Háromszék stb.) 

A kis leány kertjibe" c. dalból álljon itt e pár sor: 


A kis leány kertjibe, 

Rózsát szed a keblibe, 
Nem tudja a kis szedő, 
Maga legszebb rózsatő. 


Dalai nyíltan, könnyedén, tiszta szívből fakadnak; erősebb 
szenvedély nem dúlja a költő kebelét; magasab vágy nem epeszti 
szívét. Ritmusuk majdnem egyforma, de annál változatosabb a 
hangulatjuk és a tárgyuk. Tárgyuk a kötődés, amely szerelemből 
fakad (Csipkebokor, galagonya, Illa berek); majd a szerelmi bú, 
de az sem érzelgőssé nem válik, sem kétségbeeséssé (Valld meg 
nekem, Az én sírom, Nem hittem én, A sóhaj); majd hányaveti 
hiúság, amelyet a szerelmében való elbízakodás kelt fel és nemesít 
meg (Erzsi hozzám begyes vagy), majd gúny, amely azonban 
sarkazmussá soha sem erősül, mert nem engedi a fájva is szerető 
szív (A bokréta). 

A hazafias irányt főleg katona dalaivai szolgálta Kriza. Maga 
is katonacsalád gyermeke, atyja torockói születésű unitárius pap 
volt, a székely határőrség egyik részében földmívelő katona nép 
között született s nőtt fel, nagyon jól ismerte minden nyomorú- 
ságát a székely határőr életének, amelyet egyaránt sújtott rendele- 
teivel a katonai és a megyei fenhatóság s a francia háború emlékei 
élénken éltek a határőrök között. Egyik dalában a határőrségi 
ifjúnak a neveltetését, életét mondja el; mély érzésével meghat, 
tárgyával könnyekre fakaszt. 

Erdővidék az én hazám . . . 


Erdővidék az én hazám, 
Katonának szült az anyám, 
Zöld erdő zúgásán 
Vadgalamb szólásán 
Nevelt fel jó apám. 


Mibent zekés gyermek lettem, 
S a kabalát megűlhettem, 
Mentem a szántóba 

S apám háborúba 

A franciák ellen. 


Nyilj mélyebben, te barázda, 
Patakként foly könnyem árja, 
Apámat háború, 

Anyámat sok gond, bú 
Szegényt elragadta. 


Holnap indul a legénység, 
Komandóba, semmi mentség, 
Zöld erdő zúgását, 
Vadgalamb szólását 

Majd meghallom esmég. 


Irodalmunk egyik legszebb dala. 
Egy másik dalában a határőrség bucsúját rajzolja mély fel- 
indulással (Szegény székely nótája). Álljon e pár versszak itt belőle : 


Némán nézi a vén székely, 
Unokája mint halad el, 

Veszni a német császárért, 

S nem a székely szabadságért. 


Zokogva sír a bús anya, 
Ölében kis árva fia, 
Reáborúl, csókolgatja, 

Elment a férj, nincs már atya. 


Legismeretesebb ,A hazatérő katona" c. dal, amelyből emlé- 
keztetés okából álljon itt e pár sor : 


Hajh, keserű kenyér, 
A katonakenyér, 
Veres a karéja, 
Mert festi piros vér. 

A bele nem puha, 
De kemény, mint a kő, 
Nem patyolat-fejér, 
De bafnán sötétlő, 


Nem puha, mert földét 
Kemény kard szántotta, 
Barna, mert tésztáját 
Égő könny áztatta. 


A kor szokása szerint írt Kriza epigrammákat, bölcseleti köl- 
teményeket s fordított idegen költőkből. 

Amde a költészet illatos berkéből korán elszólította nagy 
családjának gondozása, majd püspöki hivatala. A vallásos ihlet 
szent áhitata adja a lantot utoljára kezébe 1868-ban, amikor az 
unitárius egyház háromszázados évfordulójára május 31-ére meg- 
írta Hymnusát, amelyben hite, vallása elveiről így dalol: 

Isten, Egy igaz Való, 
Oszthatatlan Egység, 
Nincs hozzá több hasonló 
Imádandó Felség : 

Mint örök tűz, élt szívünk 
Mélyében az eszme. 

S hogy vallhatjuk : ez hitünk 
Drágán nyert győzelme. 
Krisztus lelke nevelé 
Hitünk élőfáját, 

Szent vérrel oltá belé 
Nemes erkölcs ágát. 
Megváltónknak őt hívők 
Vallván ember-létét ; 

S e hitünkért szenvedők 
Világ gyűlölségét. 

Püspöksége új korszakot nyitott meg az unitárius egyház 
történetében irodalmilag is, anyagiakban is, fejlődésében is. A 
, Keresztény Magvető" számos cikke, a Channing után írt Unitárius 
Kis Káté-ja (Egyháztörténetét nem ismerem) bölcseleti magas gon- 
dolkozásról, tudatos és mély vallásos meggyőződésről tanuskodnak . 
Ámde tartózkodott a vallásos eszmékben az ésszerűtlen radikális 
újításoktól, mert tudta, hogy az egyháza tagjainak s így közvetve 
egyházának is sokat árthatna. 

Ez értekezés csak halvány méltatása a költő és püspök nagy 
érdemeinek. Vajha kezdeményező lenne a Kriza születése századik 
évfordulójának a költőhöz és püspökhöz méltó megünnepléséhez ! 


Újabb irányok a pedagógiában. 
Irta: Dr. Gál Kelemen. 
(Folytatás.) 


Élesebb támadást intéz, de kevesebb logikai s általában filo- 
zófiai iskolázottsággal Herbart ellen a szociális pedagógia egy 
másik képviselője, Bergemann. " 

Azzal kezdi, hogy Natorp munkája után a magáét mint eset- 
leg feleslegesnek látszót igazolni igyekszik. Natorp a neokantianiz- 
mus álláspontján áll és módszere deduktiv. Ő a tapasztalati tudo- 
mány széles alapjára helyezkedik és módszere induktiv. Elég 
szerényen beismeri, hogy nem nyújt sok újat, de , egészen határozott 
sajátos irányát" abban látja, hogy kulturpedagógiát ad s ez egészen 
markáns alakban a kor szellemének igyekszik megfelelni. Ez a 
szellem pedig pozitivisztikus irányú s nem elégszik meg a puszta 
tudománnyal, hanem egy új szellemi birtokot keres és követel. A 
nevelés célját — Herbarttól eltérően — nem az erkölcstanból vagy 
vallásból vezeti le, hanem a biológiából. (73. I.) De a különbség 
itt sem olyan nagy, mert egy más helyen (236. I.) már a biológíiá- 
ból, illetőleg a biológiára alapított ethikából eredteti azt. Ez az 
ethika azonban nem az abszolut ethika, különösen nem a Herbarté, 
, amely terméketlen formálizmus és sematizmus, melyet a nevelésre 
alkalmazni annyi, mint üres szalmát csépelni és fügét várni a tövis- 
bokorról", hanem az evoluciós ethika, melynek főtétele ez: jó az, 
ami a faj fenntartását előmozdítja s tökéletesítéséhez hozzájárul ; 
rossz ennek ellentéte. Jó az egyéniség fenntartása és tökéletesítése 
is, de csak annyiban, amennyiben célhoz vezető eszköz. (228. I.) 


" Paul Bergemann, Sociale Paedagogik auf erfahrungswissenschaftlicher 


Grundlage und mit Hilfe der inductiven Methode als universalistische oder 
Kultur-Paedagogik. Gera, 1900. 

Másik alapja a pedagógiának a pszichológia, de a fiziológiai 
(102. I.) A nevelés elérte a célját, ha a tanuló úgy kerül ki az 
iskolából, , mint egészséges, tettre kész ember, aki képes és kész 
nemzete kulturai feladatainak megoldásán közremunkálni, még pedig 
mint nemzeti állama derék polgára, mint általában az emberi tár- 
saság hasznos tagja, kinek gazdasági és politikai nézetei, jogi fel- 
fogása, erkölcse, vallásosága, ízlése, népe és kora legjobb és leg- 
nemesebb szellemeinek tanaival és meggyőződéseivel megegyeznek 
és akinek tudása minden oldalról kimíveltetett". (80. I.) 

A nevelés szociális feltételeit Bergemann Natorppal sok tekin- 
tetben egyező módon fejtegeti, de szélesebb alapon. De gondolat- 
menetében új mozzanat, hogy az egyéni élet izoláltságát logikai 
képtelenségnek, contradictio in adjectonak mondja. Abszolut becsű, 
magában és magáért álló, értékelése mértékét magában hordó lényt 
képtelenség gondolni. Mert , minden, ami van, csak annyiban van, 
azaz a nemléttől csak annyiban különböztethető meg, amennyiben 
maga más létezővel viszonyban álló lét". A logikai gondolkodás e 
törvénye feltétlen érvényességű s már a priori illuzoriussá teszi azt 
az állítást, hogy az embernek becse volna önmagában ; mert miként 
a létező egyén sokféle viszonyban áll, úgy értékét és jelentőségét 
is csak e viszonyok szerint lehet mérni és megállapítani. (134. 1.) 

A gyermek lelke a szociális psyche egy része, a népjellem 
egy darabja, ennek befolyása alatt születik, él, fejlődik s ennek 
védelme alatt éri el virágzását. (141. Il.) Ebből az összefüggésből 
senkisem szakadhat ki. Mindenki testi-lelki szervezete legfinomabb 
rostjáig történelmi lény. Úgy vergődünk a történelem fonalán, mint 
a hal a horgon. Ennek a közös léleknek csupán anyagi alapja 
(agyvelő, idegrendszer) nincs, de ami az egyéni léleknek az agy- 
velő és idegrendszer, az a szociális léleknek a természeti életfelté- 
telek. Ellenben előnye az egyéni lélek felett az, hogy amaz az 
agyvelővel elpusztul, de a szociális lélek megmarad, mint népijellem 
nyelvben, jogban, szokásokban és erkölcsben. (240—241. I.) 

Natorpnál láttuk, hogy Herbarttal majdnem egyezik felfogása 
abban, hogy az értelem mívelése az akarat nevelését is magával 
hozza. Bergemann mindkettőjüktől eltér. Szerinte a tudat egysége 
, filozófiai chimaera". Az értelem képzése az akarat neveléséhez 
semmivel sem járul hozzá. Az értelem az akaratnak csak fáklyát 
gyújt, de nincs módjában kényszeríteni, hogy a világosságot kövesse 
is. Natorpnak az a felfogása, hogy az oktatás különböző tárgyainak, 

mint pl. a mennyiségtannak és természettudományoknak nemcsak 
közvetett, hanem egyenes, közvetlen hatása is van az akarat neve- " 
lésére, hogy ezek az , igazság lelkiismeretére" nevelnek, Bergemann 
szerint nem egyéb, mint önkényes fantazmagória és üres frázis. 
Az akaratot csak szoktatás által lehet nevelni. (268. I.) A nevelő- 
oktatás tana , mese". Ez a , végzetes" jelszó helyeztette a Herbart— 
Ziller-féle iskolával a didaktikát az érdeklődés előterébe, sőt közép- 
pontjába — nagyon jogtalanul. 

Ez a tanítás hamis alapból indul s hamis eredményhez vezet. 
Az oktatás jellemképező erejéről beszélni , értelmetlen frázis". Sok- 
oldalú érdeklődés és erény, tudás és erkölcs között nincs arány. 
(271. I.) S épen e felfogásnál kezdődik a tévedés. Herbart Sokratés- 
hez és Platonhoz tér vissza, akik azt tanították, hogy az erény 
tanítható. Ha ez így volna, akkor a képzetek fejlesztése az erkölcsöt 
is maga után vonná, akkor az értelmileg magasan álló embernek 
mindíg és szükségképen erényesnek kellene lennie. De látjuk, 
tapasztaljuk, hogy ez nem úgy van. Herbart szerint a jellem a 
képzetektől függ. Akinek nincsenek képzetei, az erényes sem lehet. 
, Stumpfsinnige können nicht tugendhaft sein". De itt stumpfsinnig-en 
nem talán hülyéket kell értenünk, hanem csak általában korlátolt 
gondolatkörű embereket, akikben nincsenek meg az érdeklődés 
különböző fajai, amint azokat Herbart fölsorolja. Azt is szemére 
veti Herbartnak, hogy nála nincsen önálló érzelmi és akarati élet, 
hanem az érzelmek és akarat csak a képzetek módosulásai, , melyek 
a képzeteknek a tudatban való összetalálkozásából származnak". 
De hogy gondolja azt, hogy két képzet a tudatban összetalálkozik ? 
Mintha a tudat valami színpad volna! (272. I.) S azzal vádolja, 
hogy lélektana csak bizonyos fokig tapasztalati, végső alapjában 
metafizikai. Aki pedig erre épít, homokra épít. Az egységes, külön, 
önálló substantiáju egységes lélekre épített lélektan magától össze- 
omlik. 

Erzésünk és akaratunk a testi szervezetben gyökerezik s egy 
akarati cselekvés létrejövésénél a kedélymozgalom főfontosságú. 
Tehát az akarat nem egyoldalúlag determinált, hanem különböző 
tényezők produktuma, melyek közűl döntők az ösztönök és érzelmek 
s legkevésbbé jelentős az értelem. Az ösztönök határozzák meg az 
akarat irányát, az érzelmek pedig motiválják. ,Az elvek szerint 
való cselekvés lélektani képtelenség", (280. I.) A dolog tehát így 
áll: az iskolai oktatás bemutatja a gyermeknek a világot, amint 

adva van. A nevelés (— a család) megmondja, hogy viselkedjék 
e világgal szemben. Tehát iskola és család úgy viszonylanak egy- 
máshoz, mint elmélet és gyakorlat. A tanuló az erénnyel már 
megismerkedve lép az iskolába s ez vezeti arra, hogy szokásszerű 
cselekvését elméleti szempontok alá helyezve szemlélje s ez végűl 
az erkölcs mélyebb felfogását eredményezi, amikor a imöüssen 
sollen-ná lesz. Í 

ílyen alapvetés után a tulajdonképeni oktatástanra, a didak- 
tikára tér át. Bergemann szerint az oktatás menete, az, amit Her- 
barték formális fokoknak neveznek, a következő : 

1. Jelzése annak, amiről szó lesz. Ez a tudat beállítása a várt 
ingerre. Minden esetre alkalmazható eljárás nincs. A Herbart-féle 
kifejtőleg haladó előadást legfeljebb csak az irodalmi tanításnál 
lehet használni. Előnyös a szabadon közlő előadás. 

2. A várakozás kielégítése az új közlésével, néha rövid elő- 
készítés után. 

3. Bevésés az emlékezetbe: az új anyag ismétlése, tartalmá- 
nak összefoglalása rövid pregnáns mondatokba a tanulók által. 
Lényeges különbségként azt emeli ki, hogy ő nem ad a tanítónak 
a kezébe kötött menetlevelet, szorító páncélinget, hanem csak 
általános irányvonalat, melyen belől a tanító tapintata, művészete 
és szabadsága teljesen érvényesülhet. A tanító csak a pszichologiá- 
hoz van kötve, egyébként pedig sok út vezet Rómába. 

Herbarték fokozatai unalmas, semmitmondó dolgok. Kár szót 
vesztegetni rájuk. Az alkalmazás mint külön fokozat fölösleges, 
hiszen a helyes oktatásnál minden alkalmazásba jő most így, majd 
amúgy. A célkitűzés ellen nincs szava, de Natorphoz hasonlóan 
kifogásolja a megokolást, mert ez egy teljesen elavult pszichológiá- 
ból van véve. Aki ma is még képzetek kitolásáról, szabad emelke- 
déséről, a lélek törekvő, akaró erőiről beszél, az ne számítson 
arra, hogy érvelését komolyan vegyék. (471. I.) 

Aztán nem minden humornélkül való példákat hoz fel, hogyan 
osztják, darabolják fel a leckéket részekre. Az egész módszeres 
mesterkedés, igen-igen komplikált formai semátizmus. (473. I.) 

Tananyag kiválasztásuk és elrendezésük is , teljesen elhibázott, 
tudományosan teljesen tarthatatlan", (492. I.) mert a nevelés céljá- 
ból vezetik le, holott a kultura szempontjából kellene. Lehetetlen 
e törekvésük láttára , komolynak maradni s szatirát nem írni". A 
kulturhistoriai fokokra nézve arra az eredményre jut: , nincs semmi 

adat, ami a tanítási tervnek kulturhistóriai fokok szerint való készí- 
tését igazolni tudná". (500. 19) 

A módszeres előírásokhoz és szabályokhoz alkalmazkodó 
tanító helyébe lépjen a tanító művész. Mert a pedagógia nemcsak 
tudomány, hanem tudomány és művészet Kezeljék hát művészek, 
kiknek megvan a sajátos módjuk, saját művészi tapintatuk. A tanító 
művész lépjen erre a maga egyéniségének legjobban megfelelő útra 
s erről semmi előírás kedvéért sohase mondjon le. 

Ez röviden lényege annak, amit Bergemann vastag könyvéből 
kérdésünkre vonatkozólag közlendőnek tartottunk. Közvetlenül Natorp 
után ismertettük Bergemann szociális pedagógiai elveit, pedig Natorp 
hevesen tiltakozik az ellen, hogy Bergemannal egy kalap alá vonják. " 
Felületes ismeretet s nehezen érthető logikai érzéketlenséget vet 
szemére annak, aki őt s Bergemannt egyszerre említi s ugyanazon 
érvekkel véli agyondorongolni. 

Hogy mi mégis egymás után tárgyaljuk, annak oka a név 
közösségén kívűl az is, hogy mindketten visszahatásként foghatók 
fel Herbart mindenható és idáig egyedűl uralkodó iskolájával szem- 
ben. Egyébként igazat adunk Natorpnak, aki Bergemannt röviden, 
de annál kiméletlenebbűl birálva, megtagad vele minden szellemi 
közösséget. Lényeges kifogása az, hogy az ő szociális nevelési 
rendszeréből a tanuló öntevékenysége teljesen hiányzik, jobban 
mondva ki van Zárva. A nevelés nála egy bizonyos kényszerviszo- 
nyon alapszik, melynek korlátlanul vezető, irányító tényezője a 
szociális szellem. Az egyén, az egyéni psziche csak jelenség. Efelett 
uralkodóan vezetőként áll az összszellem. Az egyes szellem csak 
része, csak darabja a szociális pszichenek ; a kollektiv lélek legalább 
annyira valódi, mint az egyes lélek, annyira képzelő, érző, akaró, 
mint ez. Ez a felfogás egy gyermekes spekuláció, egy primitiv 
metafizika furcsa utóvirága. Bergemann tehát hiába hirdeti, hogy 
módszere induktiv. A tények megcáfolják. Metafizikára épített ő is, 
pedig Herbartnál épen ezt kifogásolta. S ha Herbart homokra épí- 
tett, nem járt különbűl ő sem. 

Natorp még furcsábbnak találja magát az eredményt a vállal- 
kozásnál. Mert úgy állapítja meg, hogy ott, ahol a tények talajára 
áll, a fennebb ismertetett előzményeknek épen az ellenkezője jő ki 
eredményűl, az t. i., hogy a szociális fejlődés a differenciálódás, 

tehát az egyénítés felé halad; tehát a közösség hatása a fejlődés 
előhaladásával állandóan csökken. Ez a differenciálódás azonban 
csak átmenet egy magasabb fokú szociális élethez. Ime egy komoly 
probléma, mely érdemes volna a kifejtésre, de Bergemannak nem 
sikerűlt. S nem sikerülhetett azért, mert az autonom öntevékenységet 
feláldozta s heteronom tényezőkkel helyettesítette. 

Áttérünk most egy más irány ismertetésére, amely talán a 
legerősebb ellenhatásként jelentkezik Herbarték módszeres mester- 
kedései ellen. Ez irány zászlóbontója Linde, jelszava a személyiség." 
Már könyve címében kifejezi egész irányát: /ntő szó napjainknak 
a módszerben való bizalma ellen. Könyve a tudományos (értsd : 
Herbarti) pedagógiával szemben kisérlet a nevelést inkább művészi, 
mint tudományos oldaláról fogni fel. Mert meggyőződése szerint a 
mai pedagógia két tekintetben téves úton jár: t. i. mindent az 
oktató eljárástól, a módszertől, tehát valami gépiestől vár s egész 
erejét erre teszi fel; másodszor a tudástól, az emlékezetbe felvett 
anyagtól várja a jellemképzést. Ezzel szemben az a meggyőződése, 
hogy nem a módszer, hanem a tanító személyisége a valóban nevelő 
tényező; s nem a tudás a cél, hanem az, hogy a tanuló az igazért, 
szépért, jóért fölmelegedjék, hogy érezze: inkább a kedélyével, 
mint az emlékezetével sajátítsa el. A személyiség pedagógiájának 
ez az alapgondolata — így van meggyőződve — nem muló, nem 
függ a divat változásától és alanyi véleményektől, hanem örök 
időkre minden nevelésnek legsajátosabb titka s oly bajokra is 
orvosságot nyújt, melyeknél más szerek sikertelenek. 

Aki arra törekszik, hogy pontosan a mintalecke szerint tanít- 
son, az a mintaleckét maga és a tanuló közé tolja s ezzel elzárja 
az eleven kölcsönös érintkezés erét. Ebből ered aztán az oktatás 
hatástalanságának érzése. Mert az anyagnak bármily művészi fel- 
dolgozása sem nyújt biztosítékot a nevelőhatás iránt. A módszer 
az az aranyborjú, amit a pedagógiai világ imád. Pedig ,a módszer 
nem képes azt nyujtani, amit tőle várnak. Az oktatás anyaga soha- 
sem lesz nevelő erejű, csupán csak a tanító személyisége. , Az 
oktatási anyagnak a tanító és tanuló lelkébe való átömlése, az 
egymásba elmerűlés a szükségképeni alapja minden igazi oktatás- 


1: Pesönlichkeitspádagogik. Ein Mahnwort wider die Methodengláubigkeit 
unserer Tage. Mit besonderer Berücksichtigung der Unterrichtsweise Rudolf 
Hildebrands, 3. kiadás, Leipzig 1909. 

nak". (5. I.) , Akinek emberekkel van dolga, azaz örökösen mozgó, 
változó dolgokkal, annak képesnek kell lennie e változásokat mindíg 
követni, a változott viszonyokhoz mindíg alkalmazkodni, sőt a 
jelentkező változásokat mindíg megelőzni tudni. Ez a képesség az 
érzés, az a lelki szimat, amely mindíg egyenesen vezet az igaz útra. 
A jelenleg uralkodó irányzat, amely minden áron tudományos akar 
lenni, feláldozza a módszer bálványának emelt oltáron a szabad 
emberi lelket. A tudományosan kidolgozott tankönyvek és praepa- 
ratiok azok a hullák, melyek az oltár körűl tornyosulnak. Es ezek 
szerint tanítani annyi, mint életre galvanizálni e hullákat, látszólagos 
életre kelteni, mikor az igazi élet visszahozhatatlanúl elveszett. 

A nevelő legyen ,ein in nichts verkümmerter, harmonisch 
entwickelter Mensch". Ne csak tudjon, mert a tudás csak külső 
birtok, melyet az emlékezet őriz, de nem gyökerezik a lélek anya- 
méhében; hanem szive mélyén kell éreznie, hogy birtokában van, 
saját kincsévé, erejévé, lénye egy részévé lett. Csak ez esetben 
személyi, azaz átérzett, személyileg értékelt. Amit tehát az értelem 
felfogott, azt a személyi élet forrásába kell lemeríteni s ezzel a 
tudás hideg és merev formájából az érzés és ösztönszerű akarás 
formájába átültetni. 

A tudományos pedagógia persze az ellenkezőt tartja helyesnek. 
Szerinte az a legjobb tanító, aki a neveiéstan előírásainak legpon- 
tosabban engedelmeskedik, akinél minden lépés elő van készítve, 
sőt aki e lépés minden kis részét, mialatt végzi, vizsga tekintettel 
követi s magában a pedagógiai rendszer egészébe beállítja, amely- 
ből aztán igazolását is levezetni tudja. E szellemnek a benyomást 
frissen követő minden pillanatnyi cselekvés irtózat. Azt gondolja, 
hogy az emberhez csak az méltó, amit tudatosan, megfontolással 
tesz. Megbélyegez minden cselekvést, amely a pillanat hatása alatt 
ered s a mindenkori helyzetnek legtöbbször sokkal tökéletesebben 
és gyorsabban megfelel. Akit ez a szellem egyszer hatalmába kerí- 
tett, az kettős gondolatsorral dolgozik: azon gondolatok mögött, 
melyeket az oktatás anyaga tartalmaz s melyeket a tanulókkal közöl, 
állanak a szaktudományi gondolatai, melyekkel magában előadását 
vagy beszélgetését követi; mintha egy csapat kritikus állana a 
színpad mögött, minden pillanatban készen arra, hogy a szinészek 
elé toppanjanak, ha ezeknek eszükbe találna jutni, hogy elevenen 
fölforró érzésüket kövessék a magas művészi rendőrség előírásai 
helyett. Ennek az eredménye, hogy a színészek úgy mozognak, 

mint drótbábuk. Ugyanez az eredménye a pedagógiai :elmélet 
drótjain ide-oda rángatott tanításnak. Az ilyen tanítás lehet metho- 
dikailag ,korrekt", felkeltheti a módszer- és paragrafus-lovagok 
bámulatát, de nem nevelőleg teremtő. ,Aki csak előírások és csak 
előirások szerint jár el, aki nem tud saját maga indításából ez 
előírásokhoz örömmel csatlakozni, aki nem tudja sajátjából ez .elő- 
írások sorozatának minden hiányát kiegészíteni; az ép oly rossz 
nevelő, mint erkölcsileg alacsonyan álló ember az, aki csak bizo- 
nyos erkölcsi parancsok szerint akar jó lenni". (23. I.) 

A személyiség pedagógiája nem az értelemből s nem a gon- 
dolkozás eszközeivel indul útnak. Aki tanítványának csak értelmé- 
vel számol, aki csak az anyag megértéséhez és átgondolásához 
ragaszkodik, az a tanuló személyiségét soha sem kapja hatalmába. 
Minden tudásbeli gazdagítása mellett sohasem bizonyos, vajjon e 
szellemi iskolázás mellett vagy mögött a tanuló tulajdonképeni 
személyisége nem nő-e ki vezetés, táplálás nélkül, soha ki nem 
elégítve s azért minden pillanatban készen arra, hogy a megtanult 
igazságokat megtagadja, ha valahonnan a kielégítetlen belső lelki 
életnek valamely táplálék kinálkozik? (27. I.) 

A tanítás anyagával a személyiség gyökeréig kell lehatolni. 
Ez a gyökér a kedély (Gemüt). Nem az értelemből, hanem a kedély- 
ből nő a lélek, fejlődik az ,én". Ez a talaja a személyi életnek. 
Anyaföldje az akarásnak és cselekvésnek. Ez a teremtő, termelő 
érzés. Ez a léleknek az a tulajdonsága, hogy ,a dolgokat a magá- 
hoz való legbelsőbb vonatkozásaikkal egyszerre fogja fel". (32. I.) 
Útat a fejhez a sziven át kell nyítani. Az érzés kimívelése a kor 
legsürgősebb szükséglete." (37. I.) 

, Nevelő-oktatáson" az akarat nevelését értik. De rosszúl, 
mert az akaratot nem lehet közvetlenűl nevelni. Az az oktatás lesz 
nevelői, melynek anyaga a növendék kedélye. A fogalmak szem- 
léletek nélkül üresek, a szemléletek fogalmak nélkül vakok, mondta 
Kant. De ezt így kell kiegészíteni: a fogalmak érzések nélkül 
hidegek. 

Herbart szellemi hagyatékában legbecsesebb az érdeklődés 
tana, mert ez nem más, mint a lélek belső részvétele a külső 
dolgokban. Ez pedig a kedélyi élet nyilvánulása. De az értelemnek 
döntő szerepjuttatás az akaratnál már helytelen. Mert nincs olyan 
akarat, amelynek határozott iránya ne volna. És az értelemnek itt 
nincs más feladata, mint ami az egész lelki élettel szemben meg- 

illeti, t. i. jóváhagyni, azaz a sajátos személyi életre általános tör- 
vények és igazságok mértékét alkalmazni. (46. I.) 

Az akarat maga az ösztönben gyökerezik, sőt az akarat nem 
más, mint kimívelt és az értelemtől jóváhagyott ösztön. Az akarat- 
nak az ösztöni élettel való összefüggését végre valahára hangsúlyozni 
kell már, mert a nyilvános nevelés eredménytelensége legnagyobb 
részben annak tulajdonítható, hogy a belátást neveli abban a téves 
hitben, hogy az így iskolázott belátás az alulról föllázadó alsóbb 
ösztönöket fékezni fogja s ezért az alsóbb lelki erők ápolását elha- 
nyagolta. (46—47. 1.) 

Herbarték a szemléleteket nem értékelik kellően, mert csak 
alapnak, átmeneti lépcsőknek tekintik a fogalmakhoz. Pedig a lélek- 
nek valódi táplálékai a szemléletek, melyek húsává, vérévé válnak 
s belülről kifelé, tehát szervesen fejlesztik; nem pedig a félig 
absztrakt képzetek, s az egészen absztrakt fogalmak. 

Tehát céljuk nemcsak képzeteket gyűjteni fogalmak alkotására, 
hanem a tanuló életét gazdagítani, lelki növekedésüket összefüggő 
valóság nyujtásával biztosítani, mint a kedély szemléleteit. Mert 
az érzetek mutatják meg a léleknek a dolgokhoz való viszonyát. 
A képzelő tevékenység, az emlékezet válogatás nélkül fölraktároz, 
megtart mindent, egyedül az érzet értékel, azaz utasít vissza vagy 
fogad el. (60. I.) 

A tanító lelkében csirázó, duzzadó élet az a punctum saliens, 
melyből kiindulhat minden élet az iskolában. minden kedélymozga- 
lom a tanuló lelkében. S fordulat csak úgy következhetik, ha az 
értelem egyoldalú uralmával szakítunk s az u. n. alsóbbrendű lelki 
erőknek, a közvetlenűl felfogó belső érzéknek, a természetes érzés- 
nek, az együttérző kedélynek, az ösztönszerűen erős és biztos 
akarásnak a megillető helyet biztosítjuk. A tanítás eredménye a 
tanító és tanuló lelki élete parallelizmusában van. A tanító elő él 
a tanuló után él. (64—71. I.) 3 

A tudományos pedagógia szétválasztja a szemlélés és gon- 
dolkozás processusát s így az igazságot csak következteti ahelyett, 
hogy frissen szemlélni, melegen érezni engedné. Ez absztrakt 
logikai, személytelen gondolkozás helyett a tárgyias, érzékileg 
érzett, személyi gondolkodást kell ápolni. Mert a cselekvés nem a 
jó tanokból, igazságokból, jeles mondásokból, hanem az egész lelki 
életből szökik sudárba, közvetlenül a benyomásokat követvén, melyek 
a lélekre torlódnak, (73—84. I.) 

Nem kell mindent tanítani, mert a lélek magától is nő, ha 
oktatás nélkül marad is. Minden élénk szemlélet, minden érzés, 
minden elevenen érzett gondolat nyomot hagy a lélekben s e 
nyomok összege adja a léleknek ama homályos birtokát (der 
dunkle Besitz), mely a nevelés szempontjából sokkal jelentősebb, 
mint a világos, mert a lelki élet gyökereivel elválaszthatatlanúl 
összenőtt. Ez a latens emlékezés annyira összenőtt, hogy fogalmi 
különbség a birtokló én és a birtokolt tárgy között nincs. (85—95. II.) 

Tanulóinknak az anyag aggodalmat keltő tömegét kell emlé- 
kezetükben megtartaniok, különben nem lehet bemutatható ered- 
ményekre hivatkozni. Ez az emlékezettel való visszaélésre vezet 
(Missbrauch des Gedáchtnisses). Az előljárók, a vizsgálatokra meg- 
jelenő szülők csak a tudást vizsgálják. Ezért kell magoltatni. Ennek 
eredményét be lehet mutatni. Persze a nevelő-oktatás igazi ered- 
ményét, az elevenen érzett belső szemléletek gazdagságát, a kedély 
erejét, a tudattalanul biztos akarást nehéz vizsgákon bemutatni. 
Ez vezet aztán a szótudás végzetes tulbecsüléséhez s az a nézet, 
hogy csak az birtoka a léleknek, ami tisztán kifejezhető, ami mindig 
kéznél van s előrántható (allzeit prásentes Wissen.) (96—108. II.) 
Innen aztán az is, hogy a tanulók az iskolában mindig úgy ülnek 
a tanító előtt, mintha szorítóban (Schulklemme) ülnének. Ez a 
teljesén passziv állapot teszi merevvé, unottá az iskolát, hol mindíg 
csak a kérdésre kell figyelni. Minden feltett kérdés: egy-egy ilyen 
szorító. Általában igen sokat kérdeznek az iskolában. ,A lélek 
sokkal jobban fejlődik a nyugodt, kényelmes szemlélés és meg- 
figyelés állapotában, mint a tudatos gondolkodáséban". (109—120. II.) 

Linde gondolatainak már e vázlatos ismertetéséből is kitűnik, 
hogy minő, friss, eleven szellem és hangulat hatja át ezt a könyvet, 
amely valóságos megváltásként hatott Németországban azokra, 
akik a Herbart iskolája nyomását már megelégelték. A Herbart-had 
fölszisszent erre az eleven támadásra és a hívek védelmükbe vették 
Herbartot. Ezek közül csak egyre hivatkozom most, ScAreiberre," 
aki gunyosan és kicsinyléssel bírálva Lindet arra az eredményre 
jut, hogy ami nála jó, az nem új, mert Herbart, Zallerestsa tanít- 
ványaik is ismerik és követik; ami pedig Úl, az a felületes olvasót 
elvakítja ugyan, de közelebbi megvizsgálásra gyöngeséggé válik. 


! , Persönlichkeits pádagogik". Zeitschrift für Philosophie und Pádagogik. 
1901. évf. 

,Linde eltűnik, Hildebrand csillaga elhalványul, de Herbart, Ziller 
és Pestalozzi, ,a harmadik a szövetségben" örök időkre éltek". 
Mindezek után is megengedi azonban, hogy Linde könyvének 
megvan a maga missziója. Ha t. i. a szükséges komolysággal olvas- 
sák, a pedagógiai belátást szélesbíteni és mélyíteni fogja és soka- 
kat fog lelkesíteni a nevelés szent hívatására. 

Mi Linde hatását és hívatását egyébben is látjuk. A mi neve- 
lési elméletünk és gyakorlatunk még nem haladt odáig, hogy 
komolyan inteni kelljen a tananyag módszeres feldolgozása ellen. 
Sőt több módszer, több módszeres tanulmány is elkelne még 
nálunk. De kétségtelen, hogy Németországban általánosságban túl- 
hajtották a módszer imádását s a nevelés elmélete abba az irányba 
terelődött, hogy a tanuló lelke, a tanító személyisége mint egészen 
mellékes dolgok elsikkadtak a módszer mindenható egyeduralma 
mögött. Sőt nálunk is itt-ott tanító- és tanítónőképző intézetekben 
igen tanulságos példáit szemlélhetjük a módszer e kinövéseinek. 

E körülmények között csak örülhetünk ez egészséges vissza- 
hatásnak, amelynek alapgondolata a mi véleményünk szerint is 
minden divattól, iskolától, egyéni véleményektől és időszaki szellemi 
áramlatoktól függetlenűl egyik legnélkülözhetetlenebb kelléke min- 
den nevelői hatásnak. 

Másik oka annak, hogy ez irány alapgondolatát helyesnek 
ismerjük el, az, hogy ez a tanítás a Herbartétól eltérő pszichológiai 
nézeteken alapul. Herbart pszichológiája ma már sok tekintetben 
elavult; az újabb pszichológiai kutatások mind több tekintetben 
mutatják ki az ő föltevései hibás voltát. Ezek után csak természe - 
tes, hogy a hibás alapra épített pedagógia sem lehet helyes. Linde 
lélektani ellenvetései nem rendszeresek, nem összefüggőek, nincse- 
nek megokolva, de a fődologban, a képzetek mindenható erejében 
vetett hit lerombolásában igazak, mert a tudomány mai eredmé- 
nyein alapulók. 


Harc a háborúnak!" 


Irta: Ferenczy József, 


Mottó : Dicsőség Istennek az égben és 
békeség az embereknek a földön. 


Nem illik ugyan jelszóúl a mottóm azokhoz, amiknek elmon- 
dásához rögtön hozzáfogok, talán inkább Schiller szavait: Der 
Mensch ist zum Kampf geboren választhattam volna jeligéűl. De 
most ne a jelszavakat mérlegeljük, melyek mind csak formalitást 
tesznek. A lényeg az, mit akarunk? s akaratunk megvalósítására 
mit teszünk ? mert a leghangzatosabb jelszó is csak szó, pedig immár 
tettre van szükség. 

Hanem mielőtt elmélkedésünkhez hozzákezdenénk, tartsunk 
egy hosszasabb — talán unalmas — szemlét a világ eseményein 
és műalkotásain. 

Vegyük kezünkbe a Bibliát, mi mindent találunk benne?" 
Mindjárt az elején olvassuk: hogy Kain agyonverte testvérét Ábelt. 
Aztán: Ábrahám feláldozni készül [zsákot. Utóbb: Jericho elfogla- 
lásakor Józsua népe az egész várost felégette s férfit, nőt, mindenkit 
legyilkolt A birák könyvének 9-ik fejezete leírja Jeroboám gyerme- 
keinek és Abimeleknek megöletését. A 15-ik fejezet elmondja, miként 
vert agyon Sámson ezer philisteust. Később olvassuk, hogy Sámtel 
megöleti az amalekiták királyát, Agag-ot; hogy Dávid levágja 
Goliáth fejét, Judit meg Holofernesét, Saul pedig dárdát dob Dávid 
után. hogy felnyársalja. 

Sámuel könyvének 31-ik fejezete leírja, hogy a philisteusok 
és izraeliták megrohanták egymást és sokakat levágtak. Dávid pedig 
legyőzvén az ammonitákat, a foglyokat kemencében égettette el. 
Samariában az idegeneket oroszlánokkal tépették szét. Nabukodo- 
nozor leéöleti Sedekiás gyermekeit, miként erodes a bethlehemi 
kisdedeket. /osaphát pedig az ammoniták és moabiták holt testeivel 
tölti meg a csatateret. — Elég a Bibliából, mely miként Arany mondja : 

Az Irás, hol jegyezni kezd, 
Jegyez csak gyülöletet. 
t Felolvasás a magyar szt. korona országai Békeegyesületében 1911. ápr. 8. 

Lapozzunk egy keveset a világtörténetben. Ott találjuk, hogy 
a keleti népek, Syria, Phoenicia, Assyria, Egyptom népei évről-évre 
harcban álltak egymással. A fáraók diadalmenettel vitték hazájukba 
foglyaikat, miként később a perzsák, makedonok, görögök és rómaiak. 
Tigláth-Pileszár assyr király mondja: Csatába szálltam az ellenség 
húsz ezernyi seregével és a kumanok öt királyával és meggyőztem 
őket. Mint a vihar csaptam a harcosok közé, ahol leghevesebben 
folyt a csata. A hegyek hasadékait holt testekkel töltöttem meg ; 
levágtam fejöket, leromboltam városaik falait, temérdek zsákmányt, 
kincseket és rabszolgákat szereztem. A menekültek közűl hatezeren 
vetették magukat lábaimhoz, átölelték térdeimet s én foglyokká 
tevém őket. 

Az örmények ellen folytatott hadjáratáról mondja Assur-nazir - 
habal: Megöltem minden másodikat az ellenségből. Falat húzattam 
a város kapui előtt, megnyúzattani főnökeiket és bőrükkel a falat 
takartattam be. Néhányan élve befalaztattak, mások keresztre feszít- 
tettek, vagy karóba húzattak . . . sokat közűlök megnyúzattam és 
bőrükkel a falat takartattam be; koszorúba gyűjtöttem össze kopo- 
nyáikat és fűzéreket alakítottam holt testeikből. 

Syria és Palaestina tartományai között állandó volt a hada- 
kozás. A Karkar város mellett vívott ütközetben az elesettek száma 
14 és 20 ezer között volt. 

Judea királyának Dávidnak hadjáratairól olvassuk, hogy /oab 
vezérlete alatt megtámadta a moabitákat és az ammonitákat s 
mindkét népet véres csatákban győzte le. A sémi fajt jellemző 
kegyetlenséggel bántak a győzők e szerencsétlen lakósokkal, kik 
közűl sokat kettéfürészeltek, másokat nehéz vasszekerekkel agyon: 
gázoltak, vagy bárdokkal összevágtak és tüzes kemencébe vetettek. 

A görögök történetében olvassuk, hogy midőn a crotomiak 
510-ben Kr. e. megtámadták és legyőzték a sybaritákat, a győzők 
nem ejtettek foglyokat, hanem a menekülő sybariták közt roppant 
mészárlást vittek véghez. Még a templomokban az istenek oltárai- 
nál is üldözték a menekülőket. AcAillesről is tudjuk, hogy Hector 
holt testét szekeréhez köttette s meghurcolta Troja falai körűl, mi 
közben minden görög harcos a holt testbe döfte lándzsáját. Herodotos 
szerint a marathoni csatatéren 6400 perzsa hulla feküdt. A ther- 
mopylaei csatában Xerxes katonái az ellenálló görög harcosokat 
mind egy szálig lekaszabolták. A plataeai csatában — mivel Pau- 
sanias kiadta a parancsot, hogy senkinek sem kell kegyelmet adni 

— oly iszonyú vérengzés történt, hogy a görög Írók szerint közel 
százezer embert gyilkoltak le. TAukydides jegyezte felehogy a 
peloponnesusi hadjáratban a legborzasztóbb dolgok Corcyrában tör- 
téntek, ahol a menekülőket az oltárokról hurcolták a vérpadra, 
másokat az oltároknál gyilkoltak meg. A sziciliai hadjárat Athénnek 
90 ezer emberébe és 200 hajójába kerűlt. A chaeroneai ütközetben 
a makedon katonák ezer athénit öltek meg és kétezeret foglyul 
vittek. Midőn Nagy Sándor Thebaet elfoglalta és lerombolta, iszonyú 
volt az öldöklés, melynek ötszáz makedon katona és több mint 
hatezer thebaei esett áldozatául. Nagy Sándornak a perzsák elleni 
hadjáratában a Granicus melletti csatában, Arrhianus tudósítása 
szerint, 2500 perzsa holt test maradt a csatatéren. 

Ez a szakadatlan öldöklés és vérengzés pedig nemcsak a 
régi, úgynevezett barbár idők jelenségei voltak, hanem keresztűl 
vonul a világtörténelem minden korszakán, elhúzódik napjainkig. A 
XIX-ik század háborúiról állította össze egy statisztikus a következő 
rémes számadatokat. 

A nagy forradalom és az első francia császárság háborúi leg- 
alább két millió ember életét szüntették meg. Arcole mellett 1796- 
ban az osztrákok nyolcezer halottat és sebesültet és ötezer foglyot 
vesztettek Tivolinál és Mantuánál az osztrák hadsereg, mely ösz- 
szesen csak harmincezer emberből állt, halottakban huszezret vesz- 
tett s azonfelül sok foglyot. A gúlák tövében vívott csatában ezer- 
ötszáz muzulmán fulladt a Nilusba, Abukir mellett pedig a 15 ezer 
főből álló török hadsereg mind egy szálig elpusztult. Marengo mellett 
az osztrákoknak nyolcezer, a franciáknak hatezer halottjuk és 
sebesültjök volt. Echlingen mellett az osztrákok kétezer halottat és 
sebesültet, vesztettek. Austerlitznél 21 ezer holt test maradt a csata- 
téren. A jenai csatában 21 ezer porosz: halt és sebesült meg. Az 
Auerstádt melletti csatában kilencezer halott fedte a csata síkját. 
Eylau mellett az ellenséges seregek 40 ezer embere pusztult el 
halottakban és sebesültekben. A rio-secoi lázadás Spanyolországnak 
tizezer halottjába kerűlt. Eszlingennél 25 ezer volt az osztrák 
halottak és sebesültek száma, a franciák vesztesége pedig 15 ezer 
főre rúgott. Ugyanennyien pusztultak el a wagrami csatában. Abból 
a fél millió emberből, akiket I. Napoleon 1812-ben Oroszországba 
vezetett, csak 50 ezeren tértek vissza Franciaországba, tehát kerek 
450 ezer ember pusztult el. A Moszkva melletti csatában az oro- 
szok 50 ezer, a franciák 20 ezer" embert vesztettek. A waterlooi 

csata az ellenséges seregeknek 60 ezer ember áldozatba kerűlt. A 
krimi hadjárat 95615 embert követelt. Franciaországnak had- 
járata China ellen harmadfélezer ember életébe kerűlt. A porosz- 
francia hadjárat vesztesége csak halottakban — sebesültek nélkűl 
— 3.9556-ra rugott. Körülbelűl ugyanennyire teszik az orosz- 
japán hadjárat veszteségét is. 

Borzadályt keltő statisztika, réműletet gerjesztő história. S 
míg a társadalom és hatóságok szigorúan üldözik a rémes históriák 
és ocsmány olvasmányok terjesztését, addig iskoláinkban kötele- 
zőleg tanítjuk a tömeges embergyilkolások történeteit. Nem hiába 
mondja Arany : 

Oh, a világ története 
Szomorú egy tanulmány ! 

Ember az ember ellen, faj a faj ellen, vallás a vallás ellen 
támad és folytat írtóháborút a világtörténet minden korszakán 
keresztűl. Caesar és Pompejus vetélkedése, a császárság és pápaság 
egymás hatalma iránti féltékenysége, a latin fajok versenye a ger- 
mánokkal, a barbarok betelepedése a nyugati birodalomba, a ka- 
tolikus spanyolok és mohamedán arabok egymás elleni gyűlölete, 
a kereszténység és pogányság közötti ellentét véres háborúkat, 
öldöklő gyilkolásokat támaszt a népek és nemzetek között, örök 
kárára a civilizációnak, szégyenére az Isten képére és hasonlatos- 
ságára teremtett ember emberi méltóságának. Keresztes hadjáratokat 
indítanak faji gyülöletből, vallás-háborúkat folytatnak hitbeli fana- 
tizmusból. Elnyomiák, üldözik, gyilkolják az eretnekeket, a refor- 
mátorokat. Vadállatok martalékáúl vetik a keresztényeket a római 
imperátorok, a legkegyetlenebb kinzásokkal végzi ki a katholikus 
inkvizició a hitetleneket vagy hűségükben meggyanusítottakat, mág- 
lyára viszik a huszitákat, kardélre hányják a hugenottákat, üldözik 
a protestánsokat, pogromokat rendeznek a zsidók ellen azok, akik 
magukat a Balkán keresztényeinek protektoraiul tolják fel. Valóban, 
mintha a világtörténelem nem annyira az emberszeretet és civili- 
záció fejlődését mutatná, mint inkább az elfajulásét, az embergyü- 
lölet és brutálitás szakadatlan láncolatát. 

De még egy rövid szemlét óhajtok tartani az irodalom és 
szépművészetek világbirodalmában. 

Minden nemzet nagy hősi eposainak tárgya országra-világra 
szóló hadakozások. Már a régi keleti népeknél a sanskrit irodalom 
egyik nagy eposa a Ramajana" azokat a hősi tetteket énekli meg, 

melyeket Rama a Rawanas ellen folytatott hadjáratában véghezvitt. 
A másik nagy sanskrit nyelven írt hindu epos a Maha Bharata a 
kuruidok és penduidok harcát írja le, mint Homeros Ilias-a a görö- 
gök és trójaiak harcát, mint Tasso Megszabadított Jeruzsálem-e a 
keresztények és saracenek, mint a magyar Zrinyiász a keresztények 
és mohammedánok harcát. Az ó perzsák nemzeti eposának, Firdusi 
Sahname jának tárgya Feridun hadviselése, miként a honfoglaló 
Árpádé, Vörösmarty Zalán Futásá-ban. Debreczeni Márton magyar 
epikus költő a Kiovi Csatát egészen úgy kezdi, mint Vergilius 
Aeneis-ét, melynek kezdő szavai: Fegyvert és férfiat énekelek . . . 
(arma virumgue cano). Harc és öldöklés tölti be a németek hős- 
költeményét is, a Nibelungent, mint általában vérrel van aláfestve 
minden nemzet hősi eposa. 

A tragédiaköltészetből is a halálhörgés hallatszik Aisctylostől 
Shakespeareig s tőle napjainkig. Mert a tragédia rugói az emberi 
indulatok és szenvedélyek; különösen a boszú s ezeknek alkalma- 
zásba vett eszközei rendszerint a nyilt erőszak vagy alattomosan 
használt tőr és méregpohár. 

Hasonlóan gyilkolás, öldöklés és hadakozás ábrázolásaival 
találkozunk a legrégibb idők és az újabb korok képzőművészeti 
alkotásaiban. A pergamomi ásatásokból előkerült domborműveken 
nehéz fegyverzetű harcosokat találunk, akikről az első pillanatra 
látjuk, hogy nem barátságos lakomára indulnak, hanem vérengző 
embergyilkolásra. Rómában a Forum Traianum-on áll a 7Traján 
oszlop, melyen csigavonalban huzódnak végig azoknak a római 
harcosoknak relief-képei, akik embervérrel festették be utjaikat, a 
merre jártak. Athenben az Akropolis szoborcsoportozatai nem a 
hellén civilizáció halhatatlan alakjait ábrázolják, hanem vérengző 
harcosokat, akik embertársaik életére törtek. Rómában a Capitoliumi 
múzeumban van egy antik szobormű, a Haldokló Gladiator, mely 
földre rogyott római harcost ábrázol mellén tátongó sebbel, ahonnan 
ömlik a. vér. Firenzében a loggia Lanzin látjuk Benvenuto Cellini 
Perseus-szobrát, jobb kezében éles kardot, baljában Medusa levágott 
fejét tartva, melyből patakként ömlik a vér, miként a földön heverő 
test nyakáb-l is. Pár lépésnyire a szobortól van egy másik szobor 
csoport, mely sisakos római harcost ábrázol, amint társának holt- 
testét vonszolja magával. Hasonló hozzá a kopenhágai Thorwaldsen- 
múzeumban levő szép márvány dombormű, amint Ac/illes a megölt 
amazont karjaiba veszi. — Mindenütt vér, halál, pusztulás ! 

A nemzeti muzeumban Napoliban van-egy nagy mozaik kép, 
Nagy Sándor issusi csatáját ábrázolja lándzsás alakokkal, halott 
harcosokkal, vergődő csataniénekk.1. A Vatikán freskói között látjuk 
Raphael nagy képét, Constantin csatá-ját. Megrendítő kép. Szinte 
hallani véljük a levágott, halálra sebzett harcosok nalálhörgését, a 
vízbe fulladók sikoltásait. Mintha csak ezt a festményt látta volna 
maga előtt Vörösmartynk, midőn e sorokat írta : 


Két részről riad a kürt és csendülnek az ércek, 
Vad recsegésök után örvény szakad a levegőbe, 
S összeveszett hangok zavarékit hordja visítva. 


A bolognai galleriában van Guido Reni festménye : A kisdedek 
megöletése. Iszonyatot támasztanak a nézőben a vérben heverő 
kisdedek tetemei, a menekülő anyák rémületet kifejező ábrázata s 
a vad poroszlók gyilkos tőrei. A dresdeni királyi képtárban van 
Wouwermann Lovascsata cimű képe. A lángban álló szélmalom és 
égő épületek tövében a közvetlen közelből egymásra lövöldöző 
harcosok gyilkos munkája, a párájukat kilehelő lovaknak hallani 
" vélt nyögése, vagy a megvadult futásban levőknek nyerítése meg- 
rázza a nézőnek még erős idégzetét is. A Prado-ban függ Madrid- 
ban Velasgueznek Las lanzas című olajfestménye, melynek lándzsás 
harcos tömege mutatja, hogy azok az emberek nem áldásthozó 
békés munkára vállalkoztak, hanem gyilkos emberpusztításra. Gon- 
doljunk azokra a keresztény martirokra: a nyílakkal átszúrt Szent 
Sebestyénekre, a szeges kerékbe tört Szent Borbálákra, amelyekkel 
Európa minden nagy nyilvános és magán képtáraiban találkozhatunk, 
Mennyi rémület és iszony, az emberi vadságnak mennyi elriasztó 
emléke fűződik e szépművészeti alkotásokhoz! Aki végigjárta a 
versaillesi palota képtárát, aki visszagondol Verescsaginnak a háború 
iszonyatosságairól festett képeire, borzalommal kell hogy gondoljon 
az emberiség legnagyobb átkára, a háborúra, melynek nyomán 
gyűlölet, rombolás, pusztulás, nyomor, elvadulás és halál járnak. 

Tehát mindenütt a világban, ahol csak körültekintünk, a 
bibliában, a történettudományban, a szépművészetekben, mindenütt 
vért, pusztulást, erőszakos halált találunk ! 

És most elmélkedjünk. 

Az első kérdés, amit föltehetünk az: van-e ethikai jogosult- 
sága a háborúnak? Aki azt felelné rá, hogy igenis van jogosult- 
sága, az ezzel az állításával minden judikaturát eltörölne. Ha a 

művelt emberi társadalom bölcsesége szükségesnek ítélte az emberek 
közt támadható differenciák elintézésére a birói igazságszolgáltatás 
behozatalát, annak logikai következménye, hogy a népek és nem- 
Zetek közötti differenciákat is biróságok döntsék el, Mert ha jogos 
a nemzetek közti háború, akkor következetesen jogos az egyének 
között is az ököljog. Pedig ennek nem találjuk védőit a civilizált 
emberiségben. 

Ha az összes művelt nemzetek abban egyeztek meg, hogy 
közügyeiket legbölcsebbjeik vezetésére és intézésére bizzák ; érthe- 
tetlen, miért intézzék a nemzetek életét, az országok és birodalmak 
létét érintő háború kérdését katonák, akik tudvalevőleg sem tanult- 
ságuknál, sem képzésük irányánál fogva soha és sehol sem tar- 
toztak a béke apostolai közé. Mert a hadüzenet dolgában rend- 
szerint a fejedelmek, akik nem polgárkirályok, hanem , legfőbb 
hadur"-ak, döntenek végérvényesen és pedig ritkán a polgárság 
legbölcsebbjeinek véleménye szerint, hanem legtöbbnyire katonai 
környezetük tanácsai alapján. Nem ok nélkűl tette 1886-ban Mr. H. 
Richard az angol parlamentben azt az indítványt, hogy szüntessék 
meg az uralkodónak hadüzeneti jogát; s csak hét szavazat hiány- 
zott hozzá, hogy az indítvány többséget kapjon. 

Különben nem is a hadüzenet fejedelmi jogának megszünte- 
tését kellene sürgetni, hanem a nemzetek közötti vitás kérdéseknek 
döntőbíróság útján való elintézését. Ez az eszme pedig nem is oly 
abszurdum, mint aminőnek sokan hirdetik, ha meggondoljuk, hogy 
olyan államférfiak is helyeselték, mint: Washington, Franklin, 
Cavour, Gladstone, Cobden, Manteuffel, sőt maga Bismarck java- 
solta, hogy a Német- és Spanyolország közt a Carolina szigetek 
miatt támadt vitás kérdésben XIII. Leo pápa döntsön. 

De nem is volna új intézmény a döntő bíróság, hisz miként 
Arnoldson: Pax Mundi című könyvének angol fordítója B. F. Westcott 
püspök mondja, 1794 óta 67 esetben intézett el döntő biróság 
békésen háborúval fenyegető ellentéteket. Igy 1803-ban Francia- 
ország 21 millió márkát, 1872-ben Anglia 15 és fél millió dollárt 
fizetett Észak-Amerikának, 1875-ben pedig China Japánnak fél 
millió taelt döntőbíróság itélete következtében. S tekintélyes gyü- 
lekezetek fejezték ki 1887-ben Amerikában, 1888-ban Francia. 
országban azt a kivánságot, hogy a nemzetek között előforduló 
mindennemű vitás kérdéseket döntő bíróságok intézzenek el. Ennek 
az eszmének életre keltésén fáradoznak az interparlamentáris kon- 

ferenciák, ennek a világon leghumánusabb gondolatnak iparkodnak 
érvényt szerezni a világszerte megalakult és buzgó tevékenységet 
folytató békeligák, békeegyletek. S ha azt látjuk, hogy az egymás 
ellen hadat viselő nemzeteknek a háború után megállapított béke- 
kötését nemzetközi bíróság mérlegeli, változtatja, módosítja és 
garantálja; nem látjuk be, miért ne ítélkezhetnék a vitás kérdésben 
ily nemzetközi bíróság már a háború előtt. 

Hogy ezt a törekvést gyakorlati érték nélküli jámbor óhaj- 
tásnak, utopiának nevezik a hadvezérek, tábornokok, admirálisok, 
sőt igen sokan államférfiak, írók, tudósok, még gyakorlati pályán 
működő polgárok is, az nem jelent semmit. Megtanulhattuk a tör- 
ténetből, hogy amiket nagy tekintélyek tegnap még lehetetlensé- 
geknek hírdettek, holnap már közhasználatba vett tények lettek. 
Bölcselkedő nagy elmék, államférfiak, tudósok évszázadok, sőt év- 
ezredek óta az államszervezetek legkülönbözőbb formáit gondolták 
ki, léptették életbe; s ha mindeddig nem jöttek is rá a tökéletes 
formára — mert tökéletesség csak eszményileg gondolható — 
azért a szüntelen munkás emberi agyvelő tovább folytatja elmél- 
kedéseit az elért jónak jobbal való kicserélése felől. Épen úgy, 
mint a nemzetek közti béke biztosítására törekvők nem szüntet- 
hetik meg fáradozásaikat minden lenéző mosoly és kicsinylés 
dacára sem, mert lehetetlen, hogy ne lenne jövője annak a törek- 
vésnek, amelynek oly régi multja van. 

Nem is szólva a világtörténet ó- és középkorában felmerűlt 
békemozgalmakról, már az újkor elején találkozunk egy mély böl- 
cselkedésű államrérfiúval, Morus Tamással aki a harci vitézséget 
a civilizált emberhez méltatlan foglalkozásnak nevezte. Míg a görög 
bölcsész, Plato a harcos pályát a legmagasztosabbnak tartotta, 
Morus racionalizmusa minden nimbusztól megfosztotta a harcost. 
Államát Utopiá-nak nevezte, melyben a háborút úgy utálták, mint 
a vadállatiasságot." 

A történet egész sereg oly államforma tervezetéről szól, ame- 
lyek a háború kiküszöbölését célozták. Igy Campanella, olasz 
szerzetes 1620-ban a Napállam-ot (Civitas Solis) tervezte, mely 
Európa összes nemzeteinek a pápa jogara alatt való egyesüléséből 
állana s benne a kommunizmus. biztosítaná a népek örök békéjét 
és boldogságát, Hasonlított hozzá a délamerikai jezsuita állam, 

melyben ismeretlen volt a pénz s az állandó békének biztosítéka a 
vagyonközösség volt A XVII-ik században Harrington keltett köz- 
figyelmet Oceana című republikánus államszervezetével, melyben a 
békét a földnek igazságos felosztása biztosítaná. Már korábban 
Bacon hírneves angol tudós rajzolta meg képét Nova Atlantis című 
művében egy új államformának, melyben a tudomány, főleg a 
természettudományok biztosítanák az emberek boldogságát. 

Angolok, olaszok, franciák, németek foglalkoztak a legkalan- 
dosabb, sokszor fantasztikus államszervezeti tervekkel, melyekből a 
hadviselés hiányzott, vagy legalább is szigorúan korlátoztatott. 
Owen, Morelly, Saint Simon, Ophir álmadoztak a békeállam létesí- 
téséről. Mindnyájan ismerjük az imént elhunyt 7olstoj-nak az ős- 
keresztény államrend megalkotására irányuló törekvéseit és a mi 
Madách-unknak falansterét, melyben a tudós mutogatja múzeuma 
tárgyait s így szól: 

Ez ágyú ; rajta rejtélyes fölírás : 
Ultima ratio regum. — Hogyan 
Használtatott, ki tudja ? Im e kard, 
Kizárólag csak embergyilkoló szer, — 
Es nem volt: bűnös, aki ezzel ölt. 

Igaz, hogy a történelem nagy neveket, tudósok, bölcselők 
neveit sorolja fel a háborúk magasztalói között mint : Arndt, Fichte, 
Hegel, Trendelenburg, Körner neveit. kik között az utolsó — ne 
feledjük — nemcsak költő volt, hanem katona is; de viszont a 
béke hívei és a háború ellenségei között sem ritkaságok a nagy 
nevek, mint: Hugo Grotius, Herbert Spencer, a nagy szociologus 
bölcsész, Comte Ágost a pozitivizmus megalkotója, Lofze a híres 
Mikrokosmos írója, Saint Simon államférfiú, Grillparzer drama- 
költő, s hogy a jelen kor kitünőségeiről se feledkezzünk meg : 
Roosewelt Tivadar. 

Mióta a francia grande armée gloir-ja elhomályosúlt s újab- 
ban a germánok büszkélkednek a fegyverek dicsőségének hírnevé- 
vel, Németországé lett a vezető szerep a háború kultuszának ápo- 
lásában. Igaz, hogy az övé a lőpor feltalálásának dicsősége, de 
nem kisebb dicsősége Németországnak a könyvnyomtatás feltalá- 
lása sem. S ha önérzetes büszkeséggel emlegeti is hadvezető.nagy 
hőseit, Blüchert és Moltket, nem kisebb dicsősége, hogy a magáénak 
mondhatja a szellem nagy herosai között Kant-ot és Goethét, kik 
közűl az előbbi könyvet írt az örökös béke esziméjéről is Zum 

Már a Kritik der praktischen Vernunft című művének a nép- 
jogokról szóló fejezetében az örökös békét nevezi Kant az összes 
népjogok végcéljának, melynek biztosítására a különböző államok 
időleges kongresszusát tervezi, hogy ezzel polgári módon egyenlít- 
tessenek ki a népek vitás ügyei, mint a perek, ne pedig háborúval, 
barbár eljárással, a vadak módjára. 

Az örökös békéről írt könyvében kimondja ugyan Kant, hogy 
a háborúra nem kell semmi különös indító ok, mert úgy látszik, az 
ember természetébe van beoltva, még pedig mint valami nemes 
hajlam, mely minden önző rugók nélkűl, csupa dicsvágyból lelke- 
síti harcra az embert. De hozzáteszi egyszersmind, hogy a jó állam- 
szervezettől függ, hogy a bomlasztó erők hatását egyensúlyozza és 
az embereket — még az erkölcsileg rossz embereket is — jó állam- 
polgárokká lenni kényszerítse, akik bizonyos kényszertörvényeknek 
hódolva, magukat egymásra utaltaknak érezzék és így a békés álla" 
potot, amelyben a törvények érvényesűlnek, biztosítsák, A természet - 
nek — mondja — van ugyan két eszköze a népek elkülönítésére : 
a különböző nyelvek és vallások, melyek kölcsönös gyűlöletet és a 
háborúra ürügyet támaszthatnak. Azonban a fejlődő kultura és az 
embereknek egymáshoz való közeledése előmozdíthatja és biztosít- 
hatja a békét." 

Könyve elején megállapította és hat pontba foglalta össze Kant 
a harc természeti állapotából a tartós béke kultur-állapotába való 
átmenetnek feltételeit is. Közöttük különösen fontos s ma, a lefegy- 
verezés kérdésének feszegetése alkalmával kiválóan aktuális a har- 
madik pont, amelyben az álló hadsereg eltörlését sürgeti, mivel 
fenyegeti a békét, fokozza a költségeket s többe kerűl, mint a háború. 

Bámulatot keltő bölcseséggel tekintett száz évvel előre a königs- 
bergi bölcs Európa mai helyzetébe, melyet fegyveres békének szok- 
tunk nevezni. Egy francia napi lap (Le Matin) nem régiben kiszámí- 
totta, hogy 25 év alatt, 1883-tól 1908 ig a fegyveres béke Európának 
145 milliárd frankjába kerűlt. Idézem a nagy államokra vonatkozó 
statisztikai számokat. Németország költött hadseregére 1883-ban 
504 milliót, 1908-ban 1504 milliót, tehát kerek egy milliárd frankkal, 
azaz 193"/,-al emelte hadügyi budgetjét; Anglia 702 millióról 1487 
millióra (112"/,), Oroszország 894 millióról 1511 millióra (69"/), 
Franciaország 789 millióról 1100 millióra (399/,), Ausztria és Magyar- 


" Kant: Zum ewigen Frieden. Königsberg 1796. 51-—61 II. 

ország 318 millióról 529 millióra (66"/,), Itália 311 millióról 457 
millióra (47"",) szaporította kiadásait. Ezek a számadatok világosan 
megmutatják az útat, amelyen az államok egészen biztosan, nem is 
tétovázva, haladnak az államcsőd felé. Ha bármely pénzintézet vagy 
részvénytársaság igazgatásában ilyen gazdálkodás mutatkoznék, mint 
aminőt a katonai gazdálkodásban folytatnak, bizonyára az egész 
igazgatóság a büntető bíróság elé kerűlne. 

De, úgy látszik, a népek minden nagyobb felindúlás nélkűl 
tűrik az imperialisztikus politika fentartása érdekében rájok kivetett 
terheket, mintha csak azzal vigasztalódnának, akár idegen győzőnek 
lennének adófizető vazallusai, akár saját bálványaiknak rabszolgái, 
az alattvalóknak meg nem változtatható sorsa a megnyugvás a fegy- 
veres béke átkában. Gondoljunk csak a mi delegációink elé terjesz- 
tett 1911-iki hadügyi jelentésre. Midőn híre kelt, hogy 312 millió 
koronával emelték az eddigi tengerészeti költségvetést, a hír egy kis 
megdöbbenést keltett, a sajtóban egy-egy kifakadást olvastunk az 
őrültséggel határos költekezésről. Egyébként pedig mindenki rezig- 
nációval emlegette, hogy tehát ismét el kell halasztanunk az új 
egyetemek felállítását, mint már évtizedek óta mindig. Népoktatásunk 
továbbra is marad az eddigi szánalmas helyzetben. Útaink továbbra 
is maradnak olyan rosszak, mint eddig. Közegészségügyünk marad 
továbbra is melegágya minden járványnak, mint eddig. Közigazga- 
tásunk, igazságszolgáltatásunk. közlekedési állapotaink javítására 
ismét nem lesz fedezet. Iparfejlesztésünkről, kereskedelmünk előmoz- 
dításáról továbbra is lemondunk. S népünk kivándorlásával ezután 
is csak úgy szaporítjuk Amerika lakosságát, mint évtizedek óta 
folyton és állandóan. Sőt még az a rémhír sem keltett sem a dele- 
gációban, sem a közönségben nagyobb emociót, midőn a hadügyi 
tárgyalások folyamán kiderűlt, hogy a legköz-lebbi öt év alatt 752 
millió korona többletre lesz szüksége a monarchia úgynevezett Közös 
hadseregének, amihez hozzászámítva a rendes évi 420 milliós had- 
ügyi költségvetést, meg a saját honvédségünk rendes szükségletét, 
a most következő öt évben körűlbelül háromezer milliót kell köl- 
tenünk hadseregünkre. Három milliárd korona kiadás öt év alatt! 
nem a kultura fejlesztésére, nem a köznyomor enyhítésére, nem a 
közjólét előmozdítására szánva, hanem a tömeges embergyilkolásra, 
az özvegyek, árvák és munkára képtelen nyomorékok számának 
szaporítására! Sajnos, ebben tükröződik a legjellemzőbben civilizá- 
ciónk, humanizmusunk a huszadik században. 

Szóltunk Kant-nak az örök béke gondolatát tárgyaló művéről ; 
megérdemli St. Pierre apát is, hogy megemlékezzünk Kantot majd- 
nem egy századdal megelőző Projet de paix perpétuelle című művé- 
ről, mely első komoly munkálat volt az örök béke biztosításáról. Ő is 
pontozatokba foglalta össze a békét biztosító tervezetét. Ő is döntő 
bíróság ítéletére kívánta bízni úgy a népek háborujának, mint a 
polgárháborúnak okait. S ha vannak is javaslatainak kifogásolható 
pontjai: azt a maliciózus kigúnyolást, melyben Leibniz és Voltaire 
részesítették, nem érdemelte." 

Mindenesetre több bölcseség nyilvánúlt meg a nemesszívű 
egyházi férfiú munkálatában, mint Oroszország és Japán összes 
vezető államférfiaiban és hadvezéreiben a nem régen lefolyt gyilkos 
mérkőzésük alkalmával. Mert vegyük csak szemügyre az öldöklő 
harc eredményét. Oroszország elköltött a hadjáratra 6300 millió 
frankot, Japánország elköltött öt milliárdon felül. Emellett elvesztet- 
tek együttesen körűlbelűl 300 ezer emberéletet. S ennek az elrémítő 
élet- és vagyonpusztúlásnak mi lett az eredménye? A cár és a 
mikádó által szivesen fogadott szövetségi szerződés. Ezt az ered- 
ményt milliárdokra rugó vagyonnak s több százezerre menő ember- 
életnek megkímélésével elérték volna néhány százezer frank költsé- 
gen a hágai békekongresszus útján is. Vagy megérte az angol— 
transwali hadjárat azt az öt és fél milliárd frank hadi költséget s 
annyi derék angol férfiú elvesztésével járó áldozatot, amibe Angliá- 
nak ez a hadjárat kerűlt, azért, hogy lett egy autonóm hatáskörű 
dél-afrikai federativ respublica angol fenhatóság alatt ? 

Gáncsolhat hát valaki, ha hangosan kiáltjuk, hogy : parva sapi 
entia regitur mundus ! 

Döntő bíróságok — halljuk emlegetni — nem simíthatják el 
a nemzetek érdekellentéteit, mivel ezek nem vezethetők vissza a jog 
és jogtalanság alapjára, lévén a különböző nemzeteknél különböző 
a jog forrása; példáúl a törököknél a Korán, a keresztényeknél az 
evangélium, az ázsiai népeknél Buddha szent könyvei, De hisz a 
világ összes nemzetei közt szétszórt zsidók sehol sem kívánják, 
hogy vitás ügyeikben a Talmud alapján ítélkezzenek. Nincs tehát 
semmi elfogadható alapja annak az állításnak, hogy a népek ügyei- 
nek érintkezései nem bírálhatók el csupán juridikai alapon, mint a 


! Tervezetét részletesen ismerteti Franz v. Holtzendorff : Die Idee des 
ewigen Völkerfriedens. Berlin, 1882. 17—29 11. 

. házastársak válópereiben is bajos igazságot tenni a codex §-ai 
alapján. Ám azért nemzetközileg a törvénykönyvek szerint intézik 
el a bíróságok ezeket a differenciákat. Igy a nemzetek közt felmerülő 
vitás kérdések is döntő bíróságok útján volnának elintézhetők, 

A lefegyverezés — mondják -- nem mozdítaná elő a béke 
biztosítását, miként a fegyverviselés tilalma nem csökkenti a gyilkos- 
ságokat. Én azt hiszem, ez állításnak utóbbi részét a statisztika 
teljesen megcáfolná. Tehát a mondás csak afféle frázis, mint a fegy- 
veres béke híveinek nagyon emlegetett közmondása : ha békét akarsz, 
készülj a háborúra. Mintha csak azt mondanák: ha biztonságban 
akarod tudni vagyonodat, bízd őrizetét a tolvajokra. 

Az évről-évre fokozódó fegyverkezés, azt hisszük, jobban 
fenyegeti a békét, mint a lefegyverezés. Éppen úgy, mint a köte- 
kedő embert könnyebben bátorítja vakmerő támadásra a zsebben 
hordott revolver vagy a csizmaszárba dugott éles kés, mint az üres 
marok. Az általános hadkötelezettség, az új idők ez egyik legbar- 
bárabb intézménye tehát az állandó békének egyik legfenyegetőbb 
eszköze, mely fokozza a háborúra való elhatározás lehetőségét, 
Amellett nagy hátrányára van a kulturának is, melyet a hadsereg 
különben sem becsűl meg értéke szerint, miként erről engem 
,békében és háborúban" szerzett saját tapasztalataim győztek meg. 

Hogy háború nélkűl rothadásnak indúlna a világ — miként 
Moltke, a híres hadvezér, írta Biunischli-hoz, a nagy jogtudóshoz 
intézett egyik levelében — nem tudjuk elhinni. Rothadás a pusz- 
túlásnak jele; pusztúlás pedig a háború nyomán jár, mely hetek, 
hónapok. alatt lerombolja azt, amit az emberek évtizedek, talán év- 
századok alatt alkottak. 

Nem tudunk róla, hogy a világtörténet melyik hadjárata hozott 
létre nagyszerű képzőművészeti alkotásokat. De azt tudjuk, hogy a 
világ legszebb fresco festményének, Lionardo Utolsó Vacsorája pusz. 
túlni indúlásának Napoleon katonái voltak az okozói. Azt is tudjuk, 
hogy a spanyol! katonák lovaikat kötötték a világhírű cordobai me- 
cset jaspis és porphyr oszlopaihoz és lovaik patkói taposták szét a 
mecset művészi mozaikjait, melyeknek ma minden darabkája értékes 
emléke az egykori arab—mór műizlésnek. Valaminthogy saját hazánk 
történelméből is tudjuk, hogy Mátyás királyunk híres könyvtára 
mint összes kulturális régi emlékeink, a pusztító török hadjáratoknak 
estek áldozatúl. Mert a háború a rombolásnak, pusztúlásnak okozója, 
az alkotásé pedig a béke. 


15 
Keresztény Magvető 1911. 

Sokan keresték már a világbéke biztosításának módjait és 
háború okait. Nagy irodalma van már e kérdések feszegetéséne 
H. Grotius híres könyvében! még a régi világ és a középkor ese 
ményeit — amelyeken ma már túl vagyunk — tekinti a háború 
okaiként ; ilyenek : visszautasítása a női kérőknek, a meglevőnél job 
országok megszerzésének vágya, az állami kormányzattól való meg 
szabadúlásnak óhaja, az általános függetlenségre való törekvés. Pau 
Leroy-Beaulieu, " aki az emberiséget fenyegető három veszedelmes 
járványt ismer: a pestist, az éhhalált és a háborút, melyek közű 
az első kettőt a tudomány és a humanitás által már legyőzhetőnek 
tekinti, még csak az utolsót, a háborút, ezt a csupán az emberi 
akaratban gyökerező veszedelmet találja legyőzhetetlennek, sőt akként 
látja, hogy mindegyre erősödik. Míg ez a jeles szociologus csak három 
okot lát a háborúra, ú m.: a nemzetiségek elnyomását, a diplo- 
maták fondorlatait, a fejedelmek kalandos vállalatokra irányuló am- 
bicióját, honfitársa: Laveleye, a lelkes békeapostol, 12 oly időszerű 
okot sorol el, amik könnyen háborút idézhetnek fel. Ez okok között 
vannak valóban nehezen leküzdhetők, mint: a hódításvágy, a val- 
lási és nemzetiségi eltérések, az idegen államok belügyeibe való 
beavatkozás, a gyarmatpolitika. De hogy ezek között még a nemzeti 
hiúságnak is ott kell szerepelnie — amit szeretnek point d" honneur- 
nek nevezni — ez már valósággal nagy emberi gyöngeségre vall. 

Az ismert francia szellemességgel megírt könyv, " melyben 
Laveleye oly részletesen foglalkozik a háború okaival, egyszersmind 
alaposan kifejti, miként volna a háború nemcsak korlátozható, hanem 
megszüntethető Három intézményre volna szerinte szükség: 1. nem- 
zetközi kodexre, 2. nemzetközi biróságra, 3. nemzetközi végrehajtó 
hatalomra. Igaz, hogy ez intézmények megalkotása végtelenűl nehéz 
dolog a nemzeti hiúság s a nemzetek közti versengés miatt. A ma- 
gyar békeapostolnak, gróf Apponyi Albertnek ezidei amerikai kör- 
útján a világbékéről tartott beszédei is hangoztatják a nemzetközi 
parlament kivihetetlenségét, mert az szerinte is a nemzeti szuvere- 
nitásba ütközik, de talán még sem kivihetetlen, csak nagyon nehéz. 
Ám az egész világra áldásos hatású intézmény megalkotásáért a 
legnagyobb nehézségektől sem szabad visszariadnunk. 


" De jure belli et pacis. 


" Paul Leroy-Beaultieu: Recherches économigues sur les guerres contem- 
poraines. 


: Émile de Laveleye: Des causes actuelles de guerre en Europe et de 
V arbitrages. 

Ha sikerűlt egy századdal ezelőtt az 1815-iki szt. szövetséget 


. létesíteni az uralkodói jogok legitimitásának biztosítására, bizakod- 


nunk kell, hogy sikerűlni fog a nemzetek örökös békéjének bizto- 
sítására szolgáló még szentebb szövetséget is létrehozni. E bizako- 
dásra ösztönözhetnek bennünket az olyan nyilatkozatok is, a minőket 
mostanában hirneves amerikai polgárok tettek, akiktől pedig az 
örökös. béke hiveinek sok várni valójuk van. Carnegie, a ki ez 
évben tett félmilliós alapítványt a világbéke javára, mondta: azt 
hiszem, hogy a béke uralmának küszöbére értünk és az 1911-ik 
évben fog szilárd alapot nyerni az a kor, amikor az emberek nem 
ölik többé egymást, mint a megvadúlt állatok. Bryan, a demokra- 
ták volt elnökjelöltje ez év legsürgősebb feladatának azt tartja, hogy 
szerveztessék a nemzetek közti biróság a nemzetközi vitás ügyekben 
való döntésre. Az Egyesült Államok társadalmi életének egyik vezető 
férfia: Martin Frigyes így szólt: A legkomolyabb probléma, mely 
sürgös megoldásra vár, a nemzetek és az osztályok közt való harc 
és a szegénység ellen folytatott háború. Mert a kétezeréves keresz- 
tény kultura ellenére is a mai civilizaciót a dreadnaugthok és a 
gépfegyverek uralják. Minden bajt, gondot levenne a vállunkról a 
nemzetközi békebiróság eszméje. Ha ez meglesz, a világ civiliza- 
ciója az igazságra lesz alapítva, a fejlődést az igazság fogja irányí- 
tani dreadnaugthok helyett. 

E nyilatkozatokkal szemben a komoly időszaki magyar sajtó- 
ban olvashattuk mostanában, hogy ,az állami rend fentartása, a 
munkafelosztás biztosítása, a munka fokozása és az egész művelt- 
ség fejlesztése csak a fegyveres erőben, az erőszakban birják biz- 
tosítékukat, . . .. hogy a békés életmód mindíg maga után vonta az 
államnak és a műveltségnek halálát." Azért , folytassuk tovább is 
még fokozottabb mértékben a hősök és nemzeti ideálok kultuszát, 
legyen célunk a béke, de fegyverkezzünk állig."" Egy másik, szin- 
tén bő forrástanulmányon alapuló komoly dolgozat hirdeti, hogy ,a 
jog alapján államokat teremteni és megszüntetni nem lehet, ez a 
belső érdemesűltség és a külső erő, a hatalom műve. A jog ural- 
mával ki lenne zárva a tényleges érdemesű tség érvényesűlése. A 
nemzetközi élet értéktelen, kihalt szervezetekből állana, ami további 
hatásaiban az emberi szinvonalának sülyedésére vezetne és egész- 
ségtelen állapotot szűl-e. A pacifismus tehát antimorális. " ? 


: Jankulow Boriszláv a Magyar Társadalomtudományi Szemle 1911. 


jan. fűz. Á 
? Pasteiner Iván a Cél 1910. 3-ik fűz. 14] 

Egészen természetes, szinte specialis magyar felfogás a fegy- 
veres erő hatalmaskodásának védelme nálunk magyaroknál. Hisz a 
mi történelmünk nemzeti vonásai közé tartoznak az olyan jelensé- 
gek, mint a XIV-ik századbeli Trencséni Csák Máté viselt dolgai, 
aki nemcsak korlátlan hatalmú rabló lovagként élt várában, hanem 
fegyveres sereget vezetett souverén ura — királya ellenis. Vagy nem 
hasonló módon járt el a XVIII-ik század elején báró Wesselényi 
Miklós, Zsibó ura, aki ágyukkal felfegyverzett lovas és gyalog csa- 
patokkal támadta meg a szomszédját s foglalta el annak gorbói 
várát. És nem emlékszünk-e mindnyájan a néhány hét előtt lefolyt 
cseklészi romantikus lovagi kalandra, a melyben most a XXik 
században gróf Eszterházy Károly fegyveres szolgasereggel vette 
birtokba erőszakos módon a családi kastélyt és birtokot. Igen! 
nálunk energikusabb munkára, szivósabb kitartásra van szükség a 
nemzetközi béke biztosítása végett, mint másutt, mert nálunk szi- 
vósabb a ragaszkodás nemcsak a dicséretes ősi erényekhez, hanem 
az elavult s a huszadik század gondolkodásával már meg nem 
egyező intézményekhez is. Ne feledjük, hogy a párbaj mániája sehol 
a világon nem dühöng annyira, mint nálunk, a világ egyik legve- 
rekedőbb nemzeténél Pedig ha karddal szereztük is meg orszá- 
gunkat, nem karddal tartjuk meg, mint sokan hirdetik, hanem — 
okossággal. 

A fegyverkezés állandó fokozásában és nem az ország meg- 
tartásának, védelmének legbiztosabb eszközét látom, ellenkezőleg a 
legnagyobb kockázatát, mert már-már annyira jutottunk, hogy nya- 
kig fegyverben állva kell majd néznünk, miként buknak el az orszá- 
gok az állami bankrótban.? És mi veszedelmes közelségben vagyunk 


a bukást jelző lejtő széléhez. Ne feledjük, hogy Európa államadós- 


sága 25 év alatt 1888-tól 1908-ig 107 milliárd frankról felemelke- 
dett 151 milliárdra (41"/,-al) s benne Ausztria és Magyarország 
adósságának szaporcdása 4 milliárd és 5 milliót tesz ki. Szinte 
ijesztően gondolunk az éppen egy évszázaddal ezelőtt 1811-ben 
történt pénzdevalvacióra, amikor a pénz értéke egy  ötödrészre 
szállt le. Micsoda rémületes évszázados jubileum előtt állunk! 


" Nagy megnyugvásomra szolgált, midőn e sorok megírása után olvas- 
tam a lapokban, hogy a jelenlegi angol külügyminiszter, Sir Edward Grey az 
angol parlamentben tartott beszédében így nyilatkozott: sA fegyverkezések 
terhe nagyobb veszedelem, mint maga a háború, mert a békében való elvér- 
zést jelenti." 


e kif 

Sok akadálya, nagy nehézségei vannak a nemzetközi béke 
biztosításának. Naivság volna kicsinyelni őket, de biztató jelen- 
ségek is vannak, amelyek reménykedésre jogosítanak. Ha a hábo- 
rúra, miként a hadvezérek ismételgetik, pénz, pénz és pénz kell, a 
békére is iparkodjunk pénzt szerezni. Carnegie már jó példát muta- 

. tott milliós adományával, kövessék őt a Rockefeller-ek,  Pierpont 
Morgan-ok és a többi amerikai milliomosok s álljanak melléjök az 
európai milliomosok és lesz a béke számára is pénzessigy utóbb 
sikerrel folytathatja a harcot a háború ellen. Álljon talpára a tár- 
sadalom s háritsa el az útból azokat az apró akadályokat, amelyek 
csoportosan nagy gátjai, erős nehézségei a békének. Foglaljon 
állást a törvényhozás, a társadalom a felekezeti elfogultság leküz- 
désére, a vallási surlódások megszüntetésére, a házasságok akadá- 
lyainak elhárítására. Mi értelme van a katonatisztek házassági 
kauciója fentartásának ? Lehetetlenné kell tenni a párbajt törvény- 
hozási és társadalmi intézkedésekkel. Iparkodni kell a nemzetiségi 
viszályok megszüntetésére, a faji eltérések kiegyenlítésére és ezzel 
a panszláv, alldeutsch és hasonló barbár jelszavak s a velök járó 
brutalitások elnémítására. 

Épen ez év közepére van összehiva Londonba a nemzetközi 
népfaji kongresszus azzal a célzattal, hogy érintkezést keressen, kap- 
csolatokat létesítsen Nyugat és Kelet különböző népfajai között. 
Lesz-e és mennyi eredménye a kongresszus tanácskozásainak, ki 
tudná előre megmondani? De már az is sokat jelent, hogy a külön- 
böző népfajokat szétválasztó korlátokat megkezdik lebontani. Nagy 
eredményeket nem várunk ez első kongresszustól, de mindenesetre 
ez is egy lépís lesz előre a világbéke biztosítása felé, mert han- 
goztatni fogja az emberiség szolidáritásának szükségét, a nemzetek 
és népfajok összetartozását. 

Az egész világtörténeten keresztűlhúzódik a népfajok harca. 
A fehér ember már már kiirtotta a vörösbőrű indiánokat, tengernyi 
vér ömlött a fehérek és szerecsenek közt folyt gyilkos hadjáratok- 
ban, ma a sárga veszedelem rérhhíreivel fenyegetnek bennünket. 
Valóban it az ideje, hogy új, humánusabb és igazán művelt jelszót 
proklamáljunk, azt, hogy : mindnyájan testvérek vagyunk ! 

A nagy francia forradalom által proklamált liberté, egalité, 
fraternité jelszavaiból még az azokat hirdető nemzet körén belül 
sem sok valósúlt meg, csak jelszónak maradt meg. Ervényt kell 
immár szerezni nekik világszerte. Mert a vérkeveredés, a fajok ösz- 

szevegyülése életre kelti az egyenlőséget és testvériséget, ezek létre- 
hozzák a szabadságot és biztosítják az emberiség örökös békéjét. 
, Tehát a keveredés — írja Gobineau — a keveredés mindenütt, 
az állandó keveredés a nagy társidalmaknak a hatalmas civiliza- 
ciónak legvilágosabb, legbiztosabb, legtartósabb műve." 1! 

Valami végtelenűl megalázót és megszégyenítőt találok abban, 
hogy a húszadik század kulturemberét szuronyok, géppuskák, 
gyorstüzelő ágyuk, torpedók, dreadnaugthok, dinamitpatronok, meli- 
nit és ecrasit bombák tartsák vissza és riaszszák el embertársainak 
tömeges gyilkolásától — csak azért, mert azoknak más színű az 
arcuk, ferde metszésü a szemük, gyapjas a hajuk. Vagy ha ez a 
külső eltérés nincs meg köztük, akkor azért, mert más nyelven 
beszélnek, vagy más szertartást követnek istentiszteletüknél. Igazán 
jogosulatlannak látszik a hivalkodás tejlett kulturánkkal, mert nagyon 
sok még a barbárság közöttünk. Erezzük, hogy sok előmunkálatra 
van még szükség. Miként Kant sem sorolta még korának lehető- 
ségei közé az örök békét, hanem csak mint célt jelölte meg, mely 
felé haladni kell a -tökéletesedő emberiségnek, úgy még ma sem 
beszélhetünk közeli sikerről. Nem élünk illuziókban. A ma még 
uralkodó állapotoknál fogva nem kecsegtetjük magunkat hiú ábránd- 
képekkel, de erősen él bennünk a nemzetek közti béke lehetőségé - 
nek, megvalósíthatásának eszméje. Reménykedünk. Meg vagyunk 
győződve, hogy elkövetkezik az idő, amikor lehetetlenné lesz a 
háború. Nem a szociálizmus, nem az anarchizmus fogja lehetet- 
lenné tenni, hanem más három tényező fogja, véleményem szerint, 
legyőzni a háborút: 1. a népek anyagi kimerülése, mert a minden 
józan mértéket túlhaladó fegyverkezés már is csőddel fenyegeti az 
államokat; 2. a természettudományok szédítő haladása, mely a 
végletekig fogja juttatni a pusztítást és rombolást; 3. a kultura 
folytonos és szakadatlan fejlődése, mely utóvégre mégis csak le 
fogja győzni az állatot az emberben. ,A háború nem azért fog 
véget érni, mert kegyetlen —- mondja Anatole France a Tolstoj 
felett tartott emlékbeszédében — a természet maga is érzéketlen 
és kegyetlen és mi tőle függünk. A háború nem azért fog meg- 
szünni, mert igazságtalan; semmi sem bizonyítja, hogy az igazság- 
ról és a jogról alkotott eszméink valaha meg fognak valósúlni, A 

. háború véget ér, ha majd megszünnek hatni azok a politikai és 
társadalmi okok, melyek lehetségessé és szükségessé tették: az 
autokrácia, az ipari versengés, a dolgozó osztályok elnyomatása." 

Erős tehát a meggyőződésünk, hogy be fog teljesűlni a 
francia polgárkirálynak tett az a jóslata : ,Je suis persuadé gue 
le jour viendra ou dans le monde civilisé on nc la (la guerre) 
fera plus." 


Dávid Ferenc és kora. 


Irta: Dr. Borbély István. 
(Folytatás.) 


A könyvharcot is ők kezdik. Szegedi Kiss István az első, ki 
, Associatio vera de trinitate"-jában megtámadta az unitáriusokat. 
E támadás csak kis körben keltett feltünést, t. i. csak azok között, 
kik e munka kézíratát ismerték, mert csak négy év mulva került 
nyomdába, Skarica közbenjárására Genfben. Dávid az érdemleges 
mérkőzést siettetendő, 1569. aug. 20-án Gyulafehérváron megjelent 
, Prédikációs könyve" alapján , De regno Christi" címmel új munkát 
bocsátott közre. Ezt követte a , De regno Antichristi", mely Jakab 
Elek összehasonlítása szerint sok helyen szószerinti idézet Serveto- 
nak Restitutio Christianismi c. munkájából. Servetoról ez alkalom- 
mal Basilius s egy Névtelen dicsérő költeményt is írt, őt martyrnak 
s a megkövezett István vértanú társának nevezvén. Ceglédi s Károlyi 
nem késtek Basiliust e kifejezésekért megdorgálni. Melius Dávid 
könyveire az 1570. jul. 26-ki csengeri zsinaton igért feleletet. 
Dávid a neki megküldött meghívást a fejedelem utasítására sem 
fogadta el. Melius fájdalommal vette ezt tudomásul, aztán — ügyét 
nem téve függővé a blandratisták megjelenésétől — határozatot 
hozatott ellenük, kik , nyelveket nem tudnak, a forrásokat nem 
ismerik s céljokhoz képest elferdítik". Végzésüket kinyomtatták s 
Meliusnak 3 új művével, valamint Béza levelével együtt elküldötték 
János Zsigmondhoz megismerés végett. Dávidék , Responsio Pasto- 


rum ac Ministrorum Ecclesiarum in Transylvania" című könyvvel 


feleltek ez íratokra. A csengeri Confessiot a kálvinisták külföldre 
is elküldték, így kapta meg azt Beza Skaricától s írta a , Dialogi 
Graeci Athanasii" munkáját az unitáriusok ellen, igérve Skaricának, 
" hogy egyházának érdekében mindig szivesen áll rendelkezésükre. 
A további külföldi segítségre azonban ezuttal nem volt szükség, 
mert a magyar kálvinista írók "meglepő termékenységet mutattak. 
Károlyi Péter , Brevis erudita et perspicua explicatio" és ,Az egy 
igaz Istenről és a Jézus Krisztusnak Istenségéről és Fiuságáról való 

könyv"-ekkel; Hellopeus , Tractatus"-ával hadakozott. Mindkettő- 
jüknek előbb Sommer, majd Dávid felelt. Jelentősebb volt Melius 
munkássága, ki három könyvet írt. ,Az egész szentírásból való 
tudomány" és a , Principia" címűek Melius régi módszere szerint 
készültek. , Az igaz szentírásból kiszedett ének" , Az Hunyadi János 
éneke" nótájára azonban új, mert Meliusnak első verses irata Igaz, 
hogy csak részben eredeti, mivel , Az egész szentírásból való igaz 
tudományának Dávid Dehortatio et descriptio Dei tripersonati-ja 
mintájára készített versbeszedése. Hangja a megszokott sértő, mint 
ez alkalommal a Károlyi prédikációjáé is. 

A csengeri zsinatra nem mehetvén el, Dávid a szept. 5-re 
összehívott marosvásárhelyi zsinaton kivánt Meliussal mérkőzni. 
Sajnos, e zsinatról a vitapontokon kívül semmi értesítésünk nem 
maradt. A következmények azonban azt sejtetik, hogy ez alkalom- 
mal új ellenfél is jelentkezett a római hitűekben. Különben nem 
tudnók megérteni, miért kellett 3 könyvet is írni ellenök. Egyik 
volt a Sommeré (, Theses"), másik a Dávidé (, Könyvecske az igaz 
keresztyéni keresztségről és a pápa Antikrisztus majmozásáról"), 
harmadik a Heltaié (, Háló"). Az utóbbi kettő fordítás. 

E könyvek megjelenésével egy, küzdelmekben, eredmények- 
uecn gazdag korszak zárult le. Nevezhetjük az unitárius egyház 
megalapítása idejének, hiszen úgy látszik, hogy az ötven évvel 
előbb megindult reform-mozgalom ebben fog elcsendesedni; de 
nevezhetjük az egyházi élet kialakulása korának is. Sőt valójában 
ez helyesebb elnevezés is, 

Az erdélyi reformáció kezdetben egészen politikai jellemű 
volt; ha valaki azt mondotta, hogy ő lutheránus, hát akkor biz- 
tosan lehetett tudni, hogy egyszersmind Habsburg-párti szász is. 
Később az önálló nemzeti fejedelemség hívei külön szervezkedtek 
Izabella és Martinuzzi körül. A politikai szervezkedésnek ez idejét 
a lutheránus üldözés jellemezte. Ferdinánd és Castaldo politikája 
Martinuzzi meggyilkoltatásával megszüntette a protestáns írtást, 
hogy — akaratianúl bár, de — megteremtse a magyar nemzeti 
protestántizmust. Annak a kezdetben is nagyfontosságú politikai 
akciónak, mely az új hitet magyar aspiratiókkal szőtte keresztűl, 
vallásos téren Dávid Ferenc, az első magyar lutheránus, majd pedig 
erdélyi kálvinista püspök volt a vezére. A vallásos élet fejlődése 
még ekkor sem ért el addig a pontig, ahol a politikától függetle- 
níthette volna magát. Magyar lutheránus, majd pedig később kál- 
vinista lenni még mindíg csak annyit jelentett, imint ábrándos 

szeretettel védni az ősi hont; annyit jelentett, mint magyarul magyar 
érzéssel imádkozni a magyar hazáért. Bármily magasztosnak is 
találjuk ez állapotot, lehetetlen azt hinnünk, hogy a vallásos hitélet 
ebben a szerepében végső célját valósította volna meg. Nem hihetjük 
ezt már azért sem, mert ez a hit külsőségeiben, szertartásaiban s 
dogmáiban még mindíg tulsokat megőrzött a római egyház cere- 
móniáiból ; többet, mint amennyi a század puritán gondolkozásával 
összefért volna. 

Az általános fejlődés keretében az unitárizmus valódi jelentő- 
sége épen az, hogy a hitéletet lehetőség szerint elkülönítette a 
politikai tendenciáktól. Mihelyt félreérthetetlenűl kialakúlt ez a cél, 
magában az antitrinitárizmusban is ellentétek kezdtek mutatkozni. 
Az ellentéteket e mondás mutatja legfrappánsabbul: két kard nem 
fér meg egy hűvelyben. Az egyik kard pediglen Blandrata, a másik 
Dávid Ferenc volt. Dávid vérbeli magyar, ki abban a városban 
nött fel, melyben most reformátor; összeköttetései révén előkelő 
társadalmi tényező, hivatala szerint bejáratos a fejedelemhez. Blan- 
drata idegen föld szülötte, ki más tradiciók között ismerte meg 
hazáját; mint orvos, igen népszerű, épen ezért a legmagasabb rangúak 
is szivisen látják. A munka fele részében kiegészítették egymást. 
Blandrata a főurak pártfogását nyerte meg s biztosította; Dávid az 
elveket képviselte. Blandrata egyházat alapított, Dávid hitvallást. 
E kölcsönös kiegyenlítés addig, amíg semmiféle külső akadály nem 
került utjába, a legbékésebben folyt. 

Azonban mire a , Háló" megjelent, az, kinek akarata folytán 
megjelent, meghalt. II. János, Erdély fejedelme, 1571. március 14-én, 
négy nappal a speyeri szerződést megerősítő okmányok kicserélése 
után megszünt élni. Dávid, Blundrata s az újonnan alakúlt unitárius 
egyház fájdalmához csak Békés Gáspáré volt fogható. , Azokkal a 
könnyekkel, melyeket Erdélyből távozásakor urától búcsúzva hulla- 
tott, méltán sirathatta eljátszott szerencséjét is. Hatalma, mely ura 
kegyéhez, mint repkény a fához, volt nőve, összeomlott". Március 
20-án a fejedelem halála még nem volt köztudomású, maga Békés 
is csak e hó 27—28-án ér-esülhetett arról. E titkolózásnak az volt 
az oka, hogy Békésnek ellenében Somlyai Báthory Istvánnak meg- 
választatását akarták előkészíteni. János Zsigmondot május 23-án 
helyezték sírboltba. Temetése — mint Bethlen és Forgách emlé- 
kezetűl hagyták — dísztelen, de egyszerűségében is megható volt. 
Siri beszédet Sommer János mondott felette, míg egy ország s 

egy  hitfelekezet könnyezett. Másnap a rendek , alig valának 
egyült: ime minden további vita és szó nélkül kikiálták Báthory 
Istvánt vajdának". 

A történetírás e fejedelemválasztással kapcsolatban a legked- 
vezőtlenebbül nyilatkozott Békés egyéniségéről. Elbukása e vádakból 
kétségtelenül sokat tett jogossá. Azonban a való tények igazságos 
figyelembevétele általánosságban inkább igazolja Békést. 

Erdély történetének elmondását ott hagytuk el, hogy Békés 
portai követségének sikere — akaratlanul bár, de — két évig bör- 
tönbe juttatta Báthory Istvánt. Említettük azt is, hogy Miksa császár, 
leleplezendő János Zsigmond csalárd politikáját, közölte a szultán- 
nal a szatmári békepontokat. A meglepetésében fölingerült szultán 
tüstént számon kérte e csalfaságot. A fejedelem személyesen s azon- 
nal akarta megbizonyítani ártatlanságát, de Szolimán haladékot 
adott a következő tavaszig. 1566 junius utolsó napjain Zimonyban 
a személyes látogatás minden kétséget eloszlatott s a szultán e 
szókkal búcsúzott a fejedelemtől: , Kérjed az Urat, hogy győzelmet 
adjon, mert elvégeztük, hogy három annyival nagyobbá tegyünk, 
mint vagy " Ez a nem várt eredmény elbizakodottá tette Békést s 
mint meglátjuk, vesztére. Történt ugyanis, hogy Mehemed nagy- 
vezér arra kérte az ifjú királyt, látogatná meg őt is sátorában, 
mint fiú atyját, mert beszélni óhajtana vele; ő látogatná meg, ha 
törvényük és vallásuk nem tiltaná. A fejedelem egész tanácsa helye- 
selte ezt, csupán Békés ellenezte, nem tartván azt a királyi méltó- 
sághoz illőnek. János Zsigmond egyéni hiuságának hizelgett a 
Békés ellenvetése s ő, ki ,körömnyire sem tért el Békés akaratától", 
nem a többi tanácsurakra, de Békésre hallgatott s a követeket azzal 
küldte vissza, hogy óhajtja ugyan a találkozást, de úgy, hogy az 
nyílt mezőn lóháton történjék meg. A nagyvezért sértette a vissza- 
utasítás s mogorván csak annyit felelt, hogy arra nincs ideje." 

Ha a fejedelemnek maradt még reménye a porta jóakaratában, 
Békés Gáspár e naptól kezdve. elveszettnek hihette azt. E gondolatát 
kiváltképen az erősítette, hogy Szolimán Szigetvár alatt meghalt s az 
új szultán, Szelim, noha atyjához hasonló oltalmazóúl igérkezett, 
valójában teljesen közönyösen nézte Erdély sorsát. 

Békés, látván az idők fordulását, hozzálátott a magyar nem- 
zeti politika régi törekvésének, a nemzeti királyság helyreállításá- 

nak megvalósításához. Szándéka nem volt kevésbé merész, mint 
egykor Martinuzzié. Azt akarta, hogy Felsőmagyarországot láza- 
dásia bírja s a császári fennhatóság alól kiszakítva, Erdélyhez 
csatolja. Azonban a porta hallani sem akart e szándékról, mert 
úgy vélte, hogy a megerősített Erdély majd a töröknek is ellensége 

a magyar urak fellázítója, Békés Gáspár ellen; kit , gaztetteiért 
méltó büntetéssel" akart lakoltatni. S mert ezt maga nem tehette, 
titokban figyelmeztette Miksát az ellene készülő veszedelemre. Miksa 
az 1569-ki országgyűlésen Dobó Istvánt és Balassa jánost — a 
Békés szőtte összeesküvés két főemberét — bosszúból elfogatta. 

Az ingerültség ez események következtében Erdélyben is nagy 
volt; mindenki Békést vádolta, mert úgy érezték, hogy a haragos 
porta és még haragosabb császár Erdélyen fogja haragját kitölteni. 
E viharhullámos idők legválságosabb napjaiban szabadult ki hosszas 
fogságából Báthory István (és az érte küldött Kendy Sándor). 
Általános volt a lelkesedés, mellyel itthon fogadták. Neki semmi 
része az utóbbi évek eseményeiben, különben is elsőrangú birtokos, 
nagy összeköttetésű főúr s személyes tulajdonai révén sokak előtt 
a jövő embere. Báthorv nem késett megragadni minden alkalmat, 
mivel Békés elleni gyűlöletét kifejezhette. Ezt tennie könnyű volt. 
Épen csak a portához kellett fordulnia: Mehemedben kész 
barátra lelt. 

Csakhogy Békés sem volt tétlen ezalatt. Előbbi terve meg- 
hiusulván, most azt határozta el, hogy a fejedelmet kibékíti a 
császárral s német hercegnőt szerez neki feleségűl. Az, hogy János 
Zsigmond megnősüljön, a rendeknek is régi és megokolt kivánsága, 
hiszen ő utolsó sarja családjának s a mostani zord időkben föl- 
áldozni Erdélyt egy új család hatalmi érdekeinek, kevesek előtt 
lehetett kivánatos. 

Nagyobb akadályba ütközött a német hercegnő-választás. Itt 
már kardinális elv forgott kérdésben. Erdély a legutóbbi időkben 
török barátságon élt, a török segedelme védte területi épségét s 


ha e tekintetben panaszra mégis volt uk, az lehetőleg aránytalanul. 


csekély volt a német dulásokhoz képest. Különben is a török párt- 
fogás politikailag nem volt oly veszélyes a magyar államiságra, 
mint a németé. A mohammedánizmusnak a hadi és békés álla- 
potról szóló törvényei egy mozlim és nem mozlim nép közt csupán 
adófizetési viszonyt ismertek el." Következőleg, ha Erdély pontosan 

" Salamon F.: Magyarország a török hódítás korában. Pest, 1864. 87. ! 

beszolgáltatta az adót, belügyeit saját tetszése szerint intézhette, a 
szultán hatalma csupán a közakarattal választott nemzeti fejedelem 
. megerősítésére szorítkozott. Ezzel szemben a császár — most már 
hozzá tehetjük, hogy a Habsburg vagy azzal rokon családból való 
feleségért —. a választott fejedelem helyére saját tetszése szerint 
kinevezendő kormányzó vajdát kért. Tudva pedig azt, hogy a vajda 
Erdély önálló alkotmányának legfőbb őre, a hatalom legfőbb bir- 
tokosa: a császári óhajt elfogadni ugyanarinyi volt, mint lemondani 
Erdély önálló nemzeti államiságáról. Igy állítva szembe a török és 
német pártpolitikát, lehetetlen azt nem mondanunk, hogy csak az 
előbbinek volt jogosultsága. És mégis azt látjuk, hogy Erdély vezér- 
diplomatája — mint egykor Martinuzzi — német-barát politikára 
tért át. Kell, hogy legyen ennek valami erősebb oka, amit a fölszín 
mélyen eltakar. Saját fejedelemségének előkészítése bizonyára nem, 
hiszen akkor nem fáradt volna oly nagy buzgalommal a fejedelem 
megfeleségesítésén. Különben is, ha egyéni önző céljainak akarja 
fölhasználni állását, azt bizonyára sokkal előbb kezdi. Békés Gáspár 
németes törekvését a történetírás ép oly kevéssé vádolhatja nem- 
zetietlenséggel, mint kiváló elődjéét, Martinuzziét. A török ellenes 
politikájának okát, egyszersmind igazolását a mohammedánizmus 
lényegének ismerése adja. 

Az ozman birodalom állami rendszere azon a prófétai kije- 
lentésen épült föl, hogy az egész emberiség vagy igazhitű muzul- 
man vagy pedig hitetlen gyaur; a hi.etlenek ipso facto ellenségei 
az igazhitűeknek, ezért a próféta követőinek kötelességük írtani a 
pogányokat. Ez másképen annyit is jelentett, hogy ,amint az égben 
csak egy Úr van, úgy a földön is csak egy lehet: a próféta". A 
török háborúk célja tehát nem csupán térítés, hanem egyszersmind 
hódítás is. A Korán azonban nemcsak előre szabott irányt, de hátra 
is, kijelentvén, hogy bármely meghódított területről csak az élet 
árán lehet lemondani. A törökök minden elfoglalt nagyobb város- 
ban templomot építettek vagy alakítottak át s inkább készek voltak 
elveszni, semhogy föladás, csere, árulás vagy bárminő jogon vér- 
ontás nélkül elhagynák azt. A török hódoltság tehát azt jelentette, 
hogy a szultán fennhatósága alá tartozó terűletek örök időre elvesz- 
tek. S ha legalább keresztény uralom alá kerültek volna! Nem 
szükség részletesen fejtegetnünk, mit jelentett a hitújítás korában 
nem keresztény fönnhatóság alá tartozni. 

Ezzel szemben a Habsburg-párti politikát mi sem jellemzi 

jobban Illésházy nádor e szavainál, melyeket Bocskay Istvánnak 
írt volt: , Sohasem tetszett nekem és most sem tetszik, hogy aj 
török igátói mentes országot kétfelé szaggassuk. Ha két birodalmat . 
csinálunk egy helyett, azzal még annál is erőtlenebbé tesszük, mint 
a minő jelenben. A fejedelmek meghalnak, de az országok meg- 


maradnak. Ha Magyarországban két libera electio van, ha Magyar- 


ország egy királyt választ, Erdély meg egy másik fejedelmet, akkor 


vész el hazánk még a mostaninál is jobban". Vagyis a német 


politika — azon kívűl, hogy keresztény uralkodó főségét jelentette, 


egyszersmind — a török hódítás által részekre szakadozott magyar 
haza egyesítését célozta. Ez volt az az alapgondolat, amelyért egy- 
kor elvérzett Martinuzzi s majdan a diadalig még oly sokan áldo- 


zatul estek ! 


Hogy Békés politikai programmja államférfiúi hozzáértéssel 


volt kigondolva, abban semmi kétség; azonban volt annak egy 
nagy gyöngesége is. Vagy talán nemis a programmé volt a hiba, 
hanem inkább a Békés egyéniségéé: nem rendelkezett elég kor- 
mányzói, hogy úgy mondjam, uralkodói rátermettséggel egy ily 
monumentális terv megvalósításához. Sem Martinuzzi ravasz erélye, 
sem Báthory Istvánnak pártot szervezni tudása nem volt meg Békés 
jellemében. Tőle mindenki félt anélkül, hogy szerették volna. Már 
pedig ily nemzetépítő munkában tömegrészvét nélkül egyetlen lépést 
sem lehet tenni. 


esszé ák 


Az elmondottak nem csupán megmagyarázzák, de egyszersmind 


igazolják is azt, a miért Békés Gáspár és politikája népszerűtlen 
volt. Ezek után nem csodálkozhatunk azon, hogy senki sem akart 
segíteni annak megvalósításában. 


(Folytatjuk.) 


IRODALMI ÉRTESÍTŐ. 


Fitz József: Brassai Sámuel. Monográfia, Budapest, 1911. 
E monográfia írója arra vállalkozott, hogy megrajzolja Brassai szellemi 
arcképét úgy, amint az emberek tudatában és a tudomány történeté- 
ben él. De mindjárt az elején meg kell állapítanunk, hogy nem gon- 
dolta meg, mit birnak meg vállai. Igyekezett tájékozódást szerezni 
abban a nagy időre és széles területre kiterjedő irodalomban, amely a 
Brassai neve körűl évről-évre felhalmozódik. Ez az igyekezete meg- 
lehetős sikerrel is járt, de ekörűli buzgósága elfeledtette a fődolgot, 
t. i. magának Brassainak munkáiba való szerető és elmélyedő tanul- 
mányozást. 

Innen van az, hogy Brassairól nem kapunk hű és egységes 
képet; csak mmozajkdarabokat, melyeket az eddigi Brassai-kutatók, 
egyik egy, a másik más szempontból már megalkottak. S innen van 
az is, hogy a monográfia-írót forrásai itt-ott túlzásokba, másutt ellen- 
mondásokba vezetik, melyeket a könnyen, gyorsan, elevenen dolgozó 
éssszellemésen író szerző; nem vesz ÉSZre. 

Aki Brassait érdeme szerint méltatni akarja, aki a udömányok 
fejlődésében ki akarja neki jelölni az igazi helyét s itt akarja őt meg- 
érteni és velünk is megértetni s történelmi nagyságában előnkbe állí- 
tani, annak egynehány tudomány terűletén feltétlenűl otthonosnak kell 
lennie s olyan tájékozottsággal rendelkeznie, aminő napjainkban mind 
ritkább és ritkább lesz s maholnap csak tudománytörténeti kuriózum- 
. számba megy. Ez természetesen nem megrovás akar lenni, hanem 
megállapítása egy ténynek, amely a birálat hangját s a követelmények 
színvonalát mérsékelni alkalmas. 

Fitz nem jut új eredményekre, de összedi s élvezhetően — nem 
szakemberek, hanem a nagyközönség igényeinek inegfelelően — fel- 
tálalja azokat az értékes gondolatokat, melyeket Brassai elméje telmelt 
— a maga korában mindenektől észrevétetlenűl s melyeket Brassai- 

kutatók már észrevettek és megállapítottak. Itt is ismétlődik a magyar 
tudósnak az a keserű sorsa, amelyről már Brassai is panaszkodik, 
hogy gondolatai egyidőre eltemeiődnek s inikor majd a külföld fel- 
fedezi s értékelni kezdi azokat, akkor mi is észrevesszük S kezdjük 
sejteni nagyságát nem az élőnek, hanem a halottnak. A 
Ime egy pár ilyen Brassai-termelte gondolat, amely haladást, 
korszakos fordulót jelent a tudomány történetében. Fechner induktiv 
úton (Aesthetik von Unten) nyert eszthetikai elveit (1876) Brassai már 
1832-ben kifejtette. A nőknek egyetemre bocsátását először Brassai sürgeti. — 
Az utókor ime igazat adott neki. A módszerről szóló dolgozataiban s iskolai 
könyveiben több izben fejtegeti, mennyire visszás dolog, pl. a geográfia ; 
tanítását ezzel a kérdéssel kezdeni: mi a geográfia ? Definitiókat adni 
csak akkor van helyén, mikor abba az ismeretkörbe tartozó tudni- i 
valókat már közöltük. Ez a gondolat még nem tört eléggé útat magá- b 
nak, de mind szélesebb körben terjed helyességének belátása. Az i 
élőnyelvek tanításánál használt u. n. direkt módszer ma már általá- 
nosan ismert. De kevesen tudják, hogy Viétor, aki 1882-ben kezdi 
hírdetni, Brassaitól tanulta s több alkalommal hivatkozik is rá. Most 
már talán elfogadjuk az ő elveit — német kézből? 1837-ben , Az idő 
s a nemzeti charakterek befolyása a história írásra" címen tanári szék - 
foglalót tart s ebben a sokkal későbbi milieu-elmélet alapgondolatait 
megtaláljuk. Az induktiv módszer s a szemléltetés állandó alkalmazását 
oly időben sürgeti és hangsúlyozza, amikor irodalmunkban nyomát is 
alig találjuk e gondolatoknak. S végűl mit mondjunk a magyar nyelv- . 
tudomány terén elért valóban korszakos eredményeiről, melyeket a. 
nyelvészet csak még most kezd igazán elismerni és értékelni? 
Fitz rámutat, hogy Ricardo nemzetgazdaságtani hatása nálunk 
először a Brassai szerkesztette Vasárnapi Újságban és a Bankismeret- 
ben nyilatkozik. Hálás kérdés lett volna ezt a hatást nyomról-nyomra 
követni s kimutatni esetleg azt is, hogy mit tanult Brassai Széchenyi- 
től, akinek Bankismeretét ajánlja. Általában Brassai hatása a 30—40-es 
évek közgazdasági gondolatai kialakulására nincs kimutatva még s ha Fitz 
a Nemzeti Társalkodó évfolyamairól azt állitja, hogy azokról , egész más, 
a miénktől eltérő, régi levendulaillatos gondolkodásmód szól", (49. I.) 
akkor igazságtalan történelmi felfogást képvisel, mert azon évek törek- 
véseit a ma szemüvegén át nézi és itéli meg s szükségképen elfeledi, 
hogy abban az időben a modern gondolkodást, a színvonalon álló 


tudást ez a lap képviselte s olyan gondolatokat tett közkinccsé, melyek 
évtizedek mulva is értékesek. 

, fijú éveiben reformátor, később pedig maradi" — mondja Fitz 
Brassairól. (14. 1.) Meggondolatlan, elhamarkodott itélet, akár a Bras- 
saitól termelt s csak napjainkban érvényesülni kezdő értékes eredmé- 
nyeire gondolunk, akár filozófiájára — amelyre szerzőnk vonatkoztatni 
látszik itéletét. Hát türhette-e, hogy , eredményein változtassanak", 
mikor az utókor mind több és több kérdésben kezd neki igazat adni ? 
Ha pedig filozófiai rendszerét nézzük, ő a pozitiv filozófiával szemben 
azt az általa igazinak nevezett pozitiv filozófiát állítja melynek kiinduló 
pontja, sarka, tengelye az öntudat. Ez tiltakozás ugyan a naturálisz- 
tikus gondolkozás ellen, de épen nem maradiság. Hiszen napjaink 
sokféle irányú filozófiai gondolatrendszere között épen ez az irány az, 
amely mind jobban és szélesebb körben terjed. A mechanikus világ- 
nézettel szemben mind erősebb az ellenhatás s épen nagynevű ter- 
mészettudósok vallják és ismerik be őszintén e világnézet tarthatatlan- 
ságát. Brassainál tehát nem beszélhetünk maradiságról, hanem hosszas 
tanulmányok és mélyenjáró elmélkedések után elért eredményekhez és 
igazságokhoz való megokolt ragaszkodásról, melyet nem rendítenek 
meg jelszavak, hangzatos frázisok, gondolkodási irányok rövid életű 
divatja s több eféle. 

A szerző különben nagyon rövidesen és fölényesen végez a filo- 
zófiával. Midőn Brassai logikáját olvassa, Madách meghatározása jut 
eszébe a filozófiáról, amely költészete azon dolgoknak, melyeket nem 
ismerünk. Aztán itéletét e logikáról ebbe a mondatba foglalja össze : 
, A könyve roppant (!) érdekes volna, ha nem volna benne a szokott 
kinos felosztás, (!) melyre Br. büszke, mert eredi sajátja". (140. I.) 
Az igazi pozitiv filozófia gondolatmenetének vázlatos ismertetése után 
ennyi a reflexiója: , Kitetszik belőle, hogy nem is olyan pozitiv, azaz 
tényeken alapuló, mint Br. hitte". (145. I.) Ilyen felszínes és semmit- 
mondó általánosságok húzódnak végig ezen a könyvön s éreztetik igen 
sajnosan az igazi tanulmány és a megértés hiányát. 

Aztán Brassai nem szorul rá, hogy superlativusokba foglaljuk 
össze róla való megállapításainkat, amikor az előző fejtegetések nem 
okolják meg. Már pedig ilyen fejtegetést nem olvastunk az egész 
könyvben. Első tanári előadásáról azt mondja, hogy ez , a maga nemé- 
ben legérdekesebb dolgozata". (61. I.) A módszerről szóló értekezé- 
seiről azt állítja, hogy ,legfontosabb és legnevezetesebb munkája". 
(71. 1.) S ha kérdem, miért, csak ezt a feleletet kapom rá: ,mert 
benne van az egész Brassai egész lelkével s minden törekvésével". 
Még leginkább — de korántsem kielégítő módon, megokolt az az 

állítása, hogy a tudományos kritika történetében is első. (110. 1) 
Másik ilyen superlativus: , legnagyobb hatást mint nyelvész tett". 
(137. I.) A darwinizmusról, biológiáról való rövidre fogott itéleteire 
pedig azt mondja : , A legtöbb egy egy remekmű". (129. 1.) Ezantoló 
sóra vonatkoztatva most nem csinálunk esetet belőle, hogy Brassait 
épen e remekművekké előléptetett állásfoglalásaiért vádolta maradi- 
sággal; s nem is volna kifogásunk e felső fokok ellen, ha szervesen 
következnének a megelőző fejtegetésekből. De aki Brassait csak ebből 
a könyvből akarná megismerni, az nem találná megokoltnak ezeket az 
ítéleteket. Kisebb tévedései, hibás adatai is vannak a szerzőnek. Egy- 
egy ízléstelen viccet is megenged magának. (A 84. lapon pl. A 
dohányzás a gondolkodás élénkségét éleszti. Talán azért gondolkodnak 
a nők aránylag oly keveset? Vagy: Az esztétika Paul Verlaine-t 
közröhejjel fogadta. 106 1.) A Brassai alakjához kapcsolódó sok 
ízetlen anekdota közűl is felhasznál egy nehányat. De mindezeket nem 
tesszük szóvá. 

Ellenben egynehány szóval említenünk kell azt a mödot, ahogyan 
, írói gualitásai" címen stilusáról ír. Fitz szerint első munkáinak stilusa 
hasonlatos Kazinczyéhoz. , Idősebb éveiben a magyar írók stilusa 
nagyon haladt, csak Brassaié maradt a régi". Ha összevetjük Gyulai, 
Jókai regényeinek stilusával, ,ég és föld különbséget látunk". Hogy 
miben áll e különbség, azt nem mondja meg. De mi megyjegyezzük, 
hogy itt oroszból való novella fordításai lebegnek a szerző előtt. 
, Mintha elfelejtette volna, hogy a stilisztika már nem ott tart, hol az 
ő fellépésekor t:rtott s ez a feledékenység sok írót választott már el 
a maga korától". 

Ez tehát azt jelenti, hogy Br. stilus tekintetében is elmaradott a 
kortól, , Br. még a biedermayer korból maradt a modern Magyar- 
országra". (151. I.) Hát az bizonyos, hogy Br. stilusa elejétől végig 
valami sajátosan egyéni erőt, színt és zamatot őrízett meg, úgy hogy 
rá igazán talál az a mondás: a stilus az ember. Ezt lehet eredetiség- 
nek nevezni, de nem elmaradottságnak. S ha Fitz azt állítja, hogy 
mindenki stilusa haladt, csak a Brassaié maradt a régi, ezzel szembe 
csak arra kérem, olvassa el 1832-ben nyomtatásban megjelent első 
esztétikai értekezését s azután pl. igazi pozitiv filozófiáját, mely utolsó 
művei közé tartozik s nem hiszem, hogy le merné írni még egyszer 
azt a fennebbi állítását. 

S azt sem értem, miként egyezik meg a fennebbiekkel az az egy 
lappal később következő állítása, hogy , tagadhatatlanul szellemesen 

és fordulatosan ír". Mondatai ellentétek sarkán forognak, gyakran 
paradox természetűek. ,Ez a nagy íróknak majdnem közös tulajdon- 
sága, sőt, ez "a szellemesség feltétele". (152. I.) Aztán megint : hibája 
terjedelmessége és az, hogy gyakran fárasztó; de — teszi hozzá 
ugyanabban a mondatban: bizonyos, hogy szellemes ellentétei és 
talpraesettsége kárpótol. (154. I.) S két lappal hátrább megint : Brassai 
cikkei , szárazak, sokszor valóban kiszárítottak". (156. I.) 

Brassaiért foglalkoztunk oly hosszasan ezzel a könyvvel. Ha 
most azt kérdezzük:  lerótta-e már a magyar tudományos világ 
Brassai iránt tartozó kötelességét, erre bátran felelhetünk azzal, hogy 
nem. Egy Brassaihoz méltó monográfia megírása első sorban a mi 
kötelességünk volna. Az egyházi főhatóság mindjárt Br. halála után 
meg is tette a szükséges intézkedéseket. Azóta 14 év mult el már. A 
monográfia még mindíg késik. 

De most már igazán ideje volna, hogy végre valahára  olvas- 
hassuk. A Brassai síremlék felavatásának kedvező alkalmát elszalasz- 
tottuk. Mire várunk még ? 


A kolozsvári unitárius kollégium értesítője az 1910—11. 
iskolai évről. Szerkesztette dr. Gál Kelemen igazgató, a theologiai 
részt Csifó Salamon dekán. A terjedelmes értesítőből közöljük 
olvasóközönségünket érdeklő következő adatokat. 

A theol. intézetben dr. Boros György helyébe, aki egyh. fő- 
jegyzőnek választatott, négy évre Csifó Salamon választatott dekánná. 
Tanulmányi rendje bövűlt a német nyelv tanulásával, melynek elő- 
adásával dr. Barabás Ábel főgimn. tanár bizatott meg. Böhm Károly 
egyet. tanár halálát theol. intézetünk is érezte. Az önképzés mód- 
jait és eszközeit kellő mértékben igénybe vették a hallgatók; a 
kitűzött pályatételek legtöbbjére érkeztek pályamunkák. A pap- 
növendékek összes száma 13 volt (ezeken kivűl 2 lelkészjelöit), 
akik az intézet részéről különböző címeken 4838 K segélyben 
részesültek. Az önképzőkörről szóló jelentés szerint a körben elég 
élénk élet folyt. 

Az iskolai évet megnyító ünnepélyen Gálfi Lőrinc Korunk és 
az egyház címen tartalmas értekezést olvasott fel, mely az értesítő 
24—33. 1. olvasható. 

A főgimnáziumban a beíratkozás, ünnepélyes megnyítás a 
törvényes időben történt. Az igazgató megnyító beszédjét egyházunk 
megalapítója, Dávid Ferenc születésének 400 éves fordulója emlé- 

kének szentelte. A tanítás szept. 6-án kezdődött s minthogy járvá- 
nyos betegség nem volt, a rendes isk. szünetek kivételével meg- 
szakítás nélkül folyt jun. hó 16-ig bezárólag. 

A tanári karban az a változás történt, hogy Uzoni Imre r. 
tanárnak választatott; máj. 27. iktatták be szép ünnepségek kere- 
tében. Dr. Varga Béla egy évi szabadságot nyervén, helyébe Rákóczy 
Béla, rajta kivűl Koncz Rezső és Pancratz József alkalmaztattak 
h. tanárokúl; a II. félévben Kiss Ernő működött gyakorló tanárként. 

Dr. Barabás Ábel és Márkos Albert tanárok súlyosabb és 
hosszabb betegséget álltak ki, sőt az utóbbi egész az év végéig 
betegeskedett úgy, hogy szakszerű helyettesítésükről kellett gon- 
doskodni. 

Ez évben végre-valahára a felek. tanárok is megkaphatták a 
félárú vasúti jegy váltására jogosító arcképes igazolványt s ezzel 
egy régi sérelmük szünt meg. I 

A tanítás az állami tanítási terv szerint folyt. A módszeres, 
ellenőrző és osztályozó tanácskozásokat a maga idejében megtar- 
tották. A rendes tárgyakon kivűl önkéntes ajánlkozás alapján több. 
rendkivüli tárgyat tanultak, ezek között a kézi munkát is. A franciát. 
a jelentkező tanulók csekély száma miatt el kellett hagyni. Ellenben. 
örömmel olvassuk, hogy a zene tanulása ez évben örvendetes leni 
dületet vett, amiről meggyőződhettünk az ifjúságtól rendezett dal-. 
és zeneestélyen. Ennek a jele az is, hogy egy nehány lelkes zene-. 
kedvelő tanuló kezdeményére zenekör alakult, amely zenedarabok 
előadásával és zeneelméleti értekezésekkel igyekezett a zene iránti 
kedvet és szeretetet éleszteni. 

Kedvesen hatott a közönségre az is, hogy a tornaversenyen 
a szabadgyakorlatok a zene ütemeire történtek. Mindezt azért emel- 
jük ki, hogy az ifjúságot a jövőben ez irányban való lelkes és. 
buzgó tovább működésre serkentsünk. 4 

Az országos középisk. tanáregyesület által rendezett magyar — 
latin filológiai versenyen a latinból az első díjat Zádor Béla nyerte 
el, aki tavaly tett érettségit jeles eredménnyel. Örvendetes mozza- 
nat, mert e versenyek rövid 4 évi fennállása óta ez már a második 
eset, hogy tanulónk nyert. Az első versenyen latinból az első, , 
magyarból a második díjat nyerte egy-egy tanulónk. 

A tanulmányok kiegészítésére, elmélyítésére szolgálnak a ki- 
rándulások. Egy nagy tanulságos kirándulás volt a Magas-Tátrába 
mindjárt az év elején 24 tanulóval és 5 tanárral. Ezenkivül dr. 

Nyiredy és Kelemen tanárok többször vittek ki egyes osztályokat 
a város határába, egyes intézetek, gyárak, gyűjtemények megtekin- 
tésére s máj. 16-án az egész ifjúság kirándult az Árpád-csúcsra. 

A vallás-erkölcsi állapot jó volt. Az ifjúság eleget tett vallás- 
erkölcsi kötelességeinek s ez irányban panasz nem fordult elé. A 
IV. o. unit. tanulók kivétel nélkül konfirmáltak. 

A fegyelmi állapot általában véve jó volt. 

Intézetünk végzett növendékei ez évben is több évfolyamról 
, tartottak osztálytalálkozót s megelégedéssel jegyezhetjük fel, hogy 
mindig hálásan emlékeznek meg szülőik után legnagyobb jóltevő- 
jükről, az intézetről s e hálájukat alapítványok tevésével fejezik ki. 

Az alapítványok a következőkkel szaporodtak : 

. [fj. Hadházy József emlékalap 489-70. 

. Kolozsvári pénzintézetek konviktusi adománya 160 —. 

. Sárosi József konviktusialapegy egészkonviktusi kedvezmény. 
1878—79. osztálytársak alapja 5107——. 

. Solymossy Márton adománya 87-20. 

. Tordai gimn. szépírási alapja évi kamata 2—. 

. 1889. osztálytársak-alapja 455 —. 

. 8. Kolozsvári pénzintézetek adománya különböző iskolai 
célokra 760 —. 

Az internátus történetében a legfontosabb mozzanat, hogy a 
bennlakók száma év végén 198, a múlt évinél 15-tel több. 

A konviktusi díjat az élelmi szerek folytonos drágulása miatt 
az unitáriusoknak már 1910 szept. 1-től 240, a más vallásúaknak 
1911. szept. 1-től 340 K-ra emelte a főhatóság, s a bérlő kérésére 
600 K drágasági pótlékot utalványozott. Év végén a konviktusi 
tagok összes száma 194, a mult évinél 17-tel több. 

Ez évben revideálta az igazgatóság az iskolai törvényeket, 
most a főhatóság döntése alatt van. Elkészítette az ének- és zene- 
tanítás tervét. A jövő évben a tanítás már az új terv szerint indul 
meg. Ismételten tárgyalásokat folytatott egy új játéktér létesítése 
ügyében ; ezek a tárgyalások még folyamatban vannak. Megálla- 
pította az isk. díjak kezelési szabályzatát. 

Ismételten foglalkozott az egyházi és iskolai szolgák részére 
alapítandó nyugdíjintézet kérdésével, továbbá a nagy könyvtőr ki- 
bővítésével és a levéltár megfelelő elhelyezésével. 

Az évvégi vizsgálatok ügyében az az újítás történt, hogy egy 
osztály vizsgálata minden tárgyból egy fél nap tartatott. Az így 
megtakarított 8 napi időt arra fordították, hogy a rendes órarend 

keretében általános összefoglaló ismétléseket tartottak s minden 
jelentkező és kétesjegyű tanulót kikérdeztek. i érzés 

A tanulók létszámáról, előmeneteléről, magaviseletéről álljanak 
itt a következő adatok : ; 

Felvétetett 344 nyilvános és magántanuló, tavaly 333. 

Vizsgálatott tett 332, tavaly 315. 

A vizsgálatot tett tanulók közül unitárius volt 196 (59-04"/,), 
tavaly 182 (57-78"/,). a ; j 

A vizsgálatot tett nyilvános tanulók közül jó magaviseletű 


volt 286 (89:38"/,), tavaly 272 (89-48"/,), szabályszerű 34 (10 62"), 


tavaly 31 (10:20"/,), kevésbbé szabályszerű nem volt. 
Előmenetel tekintetében: 


Minden tárgyból jeles 19 (5"72"/o), tavaly 15  (476".), 
t n legalább jó 55 (165079) 5. 3 DGHANETENBI 
gi n  . a elégséges 205 (022479)  . 0 1TA (92 
Egy tárgyból elégtelen 29 (OTA Take LOGAN 
Két b. z 15 (451/9229 
iőDD és 14 9. (271/AI az e LATE 
Az elégtelen tanulók összes 
Száma a era 03 (102099) a őő EU NAZA RAN 


A szertárak évi rendes átalánya 1400 K volt. Ezen kivül a i 


term.-rajzi előadóba felszerelendő kapcsolótábla költségeire 700, 
egy vetitőkészülék beszerzésére első részletűl 1000 K éc hangszerek 
beszerzésére 500 K, tehát összesen 3600 K rendkivüli átalány utal- 
tatott ki. A szertárak kellő módon gyarapodtak. Örvendetes és 
nagyarányú gyarapodás volt a nagy könyvtárnál is. Vétel és aján- 
dékozás útján az összes gyarapodás 1551 mű 2365 kötctben és 
fűzetben, 44 folyóirat folytatólagos fűzetei és 112 drb iskolai 
értesítő. Gyarapodott néhai b. e. Kanyaró Ferenc tanár hagyaté- 
kából, egy alkalmi vétel által, néhai Létay Domokos lelkész könyv- 
tárából, dr. Boros György tanár, Zágoni Nagy Dénesné szül. Kócsi 
Margit úrnő és több tanuló adománya által. 

A Kriza-önképzőkör Pálfi tanár vezetése mellett ez évben is 
helyes irányban működött, kiterjesztve érdeklődését az összes közép- 
iskolai tantárgyakra; ezekből pályadíjak kitűzésével serkentette a 
tagokat buzgó közreműködésre és önképzésre. Jövőre a kör üléseit 
a tanulság mellett élvezetessé is lehet tenni azzal, ha a rajzot, 
festészetet, a zene különböző nemeit még behatóbban mívelik és 
gyakrabban sorra kerítik. 

Az intézet szegénysorsú tanulóit ez évben is igen jelentékeny 
összegekkel segélyezte. 

A részleteket nem említve, a theologusok segélyezése 4838 
K, a gimn. tanulóké 28755 K és az elemi iskolai tanulóké 402-40 
K volt, ami összesen 33995 K 40 f-t tesz. Mindenesetre szép 
összeg s hálát adhatunk az Istennek, hogy szegénysorsú tanulóin- 
kat íly jelentékeny segélyezésben részesíthetjik. 

A jutalmazásokról és pályadíjakról az értesítő részletesen 
beszámol. 


A székelykeresztúri áll. seg. VI. osztályú unitárius gim- 
názium értesítője az 1910—11. isk, évről. Szerkesztette Pap 
. Mózes igazgató. 

Az értesítő okos tanácsokkal bővelkedő elmélkedést közöl az 
igazgatótól a pályaválasztásról, melyet az ískolai évet megnyító és új 
tanárokat beiktató beszéde követ az igazgatónak. Dr. Szolga Ferenc 
tanár a Székelykeresztúron talált földgáz lényegéről és a várható ipari 
fellendűlésről világosítja fel tanítványait. Az értesítő hivatalos része az 
iskolai év fontosabb mozzanatait adja elő. 

Beíratkozott összesen 220 tanuló, vizsgálatot tett 204. Ezek közűl 
unitárius 106, az összes létszám 51"96"9-a. A vizsgálatot tett 197 
nyilvános tanuló közűl jó magaviseletű volt 166 (84-26), szabály- 
szerű 27 (13"70"/9), kevésbé szabályszerű 4 (203"/). Tanács útján 
eltávozott 1, kizáratott 4. Minden tárgyból jeles osztályzatot nyert 11 
(5.39"/0), legalább jó osztályzatot 23 (11"27",), legalább elégségest 
132 (64"70"9) elégtelent 38 (18-62"/0). Rendkivűli tárgyak közűl az 
egyházi és műéneket, szabadkézi rajzot és zenét tanulták. Segélyezés 
címen a tanulók 6922 K 12 f. támogatásban részesültek. Egy kirán- 
dulást is rendeztek Budapest—Balaton—Fiume irányban, melyen két 
tanár és egy érdeklődő orvos vezetése mellett 26 tanuló vett részt. A 
kirándulást részletesen leírja dr. Szolga Ferenc, annak vezetője. 

A könyvtár és szertárak megfelelően gyarapodtak, az internátusi 
felszerelést szükséges bútorokkal egészítették ki. Segítő egyesület is 
működik, mely kézi könyvekkel látja el a rászoruló tanulókat. 

Az év eseményei közűl kiemelkedik a máj. hó 13-án tartott 
tanári értekezlet és 14-én tartott tanári beiktató ünnepély, mely alkalom- 
mal Lőrinczy Géza és Derzsy Zoltán foglalták el tanári széküket. 

Behozták az egyfolytában való tanítást. A fegyelmi állapot ismer- 
tetésénél a jelentés , egy pár igen komoly természetű esetet" emlit, 
midőn 4 tanulót korcsmázás miatt kellett kizárni. 

Az építkezés ügyében ismerteti a történt intézkedéseket s joggal 
hangsúlyozza, hogy a konviktus létesítése szintén , égető kérdés". 

Alapítványokat tettek vagy régieket gyarapították Lőrinczy Dénes 
ny. altábornagy, dr. Elekes Dénes, Közhasznú tak. pénztár r.-t., Kolozs- 
vári általános bank, Götz Béla stb. 


A pálfalvi szélmolnár. Ezen a címen egy kötet elbeszélést 
adott ki Árkosi Ferenczi Kálmán, kinek nemrégen figyelmet keltett 
egy verskötete. Ez új munkája is kétségtelenűl figyelemreméltó. Annyi 
bizonyos, hogy a kötet minden elbeszélése a hivatott írót árulja el, 
aki nem hiuságból vagy szereplési vágyból, hanem belső indításból ír. 
Ferenczi jó megfigyelő s a jellemzés legerősebb oldala. Még az egészen 
jelentéktelen tárgyakban is gondot fordít alakjai jellemzésére. Olvassuk 
csak el a , Vásár után" című elbeszélést, mely legjellemzőbben mutatja, 
hogy Ferenczi alakjai nem kigondolt, íróasztalnál készült alakok, hanem 
olyanok, kikkel a Székelyföldön lépten-nyomon találkozunk s akiknek 
lelki világát a szerző hiven tudja elénk tárni. Ez elbeszéléseken csak 
azt hibáztathatjuk, hogy a szerző tulságba viszi a tájszólásos beszéd 
fonétikus leírását. Erre egyáltalán nincs szükség. A novellában a beszéd 
jellemző voltát nem a tájszólásos furcsaság adja meg, Ferenczinél sem 
s épen ezért kár ezzel az olvasó élvezetét zavarni. A könyv ára 3 
korona. Megrendelhető a szerzőnél (Budapest, I. Vár, Uri-utca 70.). 


Tanterv és tantervi útasítások az állami elemi iskolai 
tanító- és tanítónőképző-intézetek számára. Bolti ára 2 korona. Buda- 
pest. M. Kir. Tudományegyetemi nyomda. 1911. 

A vallás- és közoktatásügyi m. kir, miniszter Úr 1911. év junius 
hó 3-án 78.000. sz. a. kiadott rendeletével a következő tanévben új 
tanterv alapján indul meg a munka a tanító- és tanítónőképző-intéze- 
tekben. Fontos és jelentőségében nagy ezen tanterv végleges kiadása. 
Népünk nagy tömegének nevelése a tanítóság kezébe van letéve. Cél- 
zatosan mondjuk, hogy nevelése; a tanító munkája nem merűl ki a 
puszta tudás tovább plántálásában : nevelnie kell a növendékeket min- 
den lehető eszközzel a munkára s ez által a hazaszeretetre. 

Jelenleg úgy állunk a tanítástannal, hogy a növendékeknek a 
legtöbb ismeretet, de különösen a természettudományi ismereteket szinte 
saját erejükön kellene elsajátítani, a tanító csak irányítója, a helyes 
mederbe visszatartója a mindíg munkára kész, de röpke, a cél felé 
törekvő útról el-elkalandozó gyermeki tudásszomjnak. 

E pontnál válik el a régi közlő tanítási mód az új, lélektani 
alapokon nyugvó szemléltetéstől. Míg a közlő módszer mellett a tanítás 
mesterség volt, melyet akárkire nyugodt lélekkel rámertek bízni, most 
művészet. E művészet elsajátitását egyöntetű, minden ízében kiváló 
tanári működés mellett jelentékenyen megkönnyíti e tanterv, mely az 
1902-ben kiadottnak némely részletében módosított s a tanítási mód- 
szer keresztűlviteléhez szükséges bő és részletes útasitásokkal meg- 
toldott kiadása. 

A mű I—III. oldalán a tanfelügyelőségekhez intézett miniszteri 
rendeletet találjuk, a IV. oldalon az egyházi főhatóságokhoz intézett 
miniszteri felhivást, melyben felhívja a Főhatóságokat, hogy az állam- 
segélyt élvező képzőintézetekben az új tanterv szerint történjék a tanítás 
s. általában más hasonló intézetekben is ajánlja az egyöntetű tanító- 
nevelés érdekében e tanterv használatba vételét. 

A 5—50. oldalak tartalmazzák a tanítási studiumok részletes 
tantervét. Itt különösen változott a német nyelv tanterve, hol a szem- 
léltetés alapján gimnáziumainkban is előnyösebbnek ismert direkt 
módszer jut széhoz, a természetrajz tanítása, melynél biologiai ala- 
pokra helyezi a tanítás anyagát és a kézimunka tanitásának terve, 
mely mint általános nevelő eszköz nyert terjedelemben és jelentősé- 
gében, de egyúttal tanítóképző-intézeti tanítási tárgyhoz illően közele- 
dett az elemi- és ismétlőiskolák tanítási anyagához. Igen fontos itt 
az az újítás, hogy ezentúl a nőnövendékek is részesülnek a szlöjdokta - 
tásban, habár csak egy órában is. Nagy fontosságú intézkedés a szo- 
ciológiának, mint új tananyagnak, a nemzetgazdaság keretébe való 
beillesztése. A tanítási órák száma hetenként és évfolyamonként 36—36. 

Az 52—192. oldalokon az általános és részletes útasításokat 
találjuk a legbővebb részletezésben. Ez útasítások legfontosabb pont- 
jainak egyike, mely megkívánja, hogy ,a tanítás az egész vonalon 
egységes és olyan módszer szerint történjék, amely összhangban van 
a népiskolai tanítás módjával", természetesen tekintetbe véve a növen- 
dékek korát és tantárgyak természetét. Fontos továbbá a gyakorló- 
iskola szerepének és a tanítási gyakorlatoknak méltánylása. E két pont 
magában foglalja mindazt, melynek lelkiismeretes  keresztűlvitele a 
modern, lélektani alapokon nyugvó tanítóképzést meg tudja oldani. Ezek 
figyelembe vételével képzőintézeteink nem könyvek alapján oktatva, de 
szemléltetve fogják nevelni azon tanítói generációt, melynek munkája 
az új Magyarország megteremtésére az alaprakó kőműves munkájához 
hasonlóan szilárd, megingathatatlan, minden vésszel dacoló alaprakó 


258 IRODALMI ÉRTESÍTŐ. 


munka kell, hogy legyen, melyre az egyház és állam mindíg, mint 
biztos, megbonthatatlan fundamentumra támaszkodhatik. Ily nemes cél 
lengi át különben úgy általánosságban, mint részleteiben az útasítás 
minden egyes pontját, hogy a növendék ideális rajongással, pályája 
fontosságának tudatával lépjen az életbe. S hogy ez úgy lesz, bizto- 
sítja teménységünket a minden ízében helyes tanterv mellett azon 
munkára kész kis, de bátor hadsereg melyet tanítóképző-intézeteink 
tanári testületei alkotnak. 

Utoljára marad, bár rövid ismertetésünk legelején kellene állnia 
a képzőintézetek fakultativ tárgya: az egyházi ének és zene. Célja 
közismert dolog. Fájdalom, anyaga különösen unitárius szempontból 
semmi. Megvan Főhatóságunknak az a joga és kötelessége, hogy a 
növendékek kezébe egyházi énekeinket tartalmazó: Korál könyvet 
adjon, de ilyen nincs. Legnagyobb szégyenünkre na ott állunk, hogy 
unitárius vallású növendékeink képzőintézeteinkben református kánto- 
roknak képeztetnek, mert azok Korál könyveit használják s egyházi 
énekeink kiséretét naturálista módon rossz rögtönzésekkel teszik még 
élvezhetetlenebbé. Főhatóságunk kötelessége segíteni e tarthatatlan álla- 
poton, bármily áldozat árán is meg kell már teremteni egyházi zenénket. 

Fontos, — s ezt hitoktatóink figyelmébe ajánljuk — hogy a tan- 
terv kivánatosnak mondja, hogy ,.a jelöltek a hitoktatók vezetése alatt 
saját felekezetük templomában alkalomszerűleg az ístentisztelen vegye- 
nek részt". Ezt valószínűleg minden "nagyobb idő- és erőáldozat nélkűl 
gyakorlatba lehetne hozni s ez által a növendékek a gyakorlati életre 
a kényszerűség hatása alatt is készülnének. Régeni Áron. 

Ferencz József püspök úr beszéde a főrendiházban. A főrendiház 1911. 
júl. hó 21-én tartott ülésében az 1911. évi országos költségvetés tárgyalása 
rendjén a főtiszt. püspök úr a következő beszédet mondotta : (a beszédet és 
a vallás- és közoktatási miniszter válaszából a rá vonatkozó részt az Ország- 
gyűlési Ertesítő nyomán közöljük) : 

Nagyméltóságú elnök úr méltóságos főrendek! Hazafiúi öröm tölti el 
lelkemet, hogy a vallás- és közoktatásügyi miniszterium jelen évi költségveté- 
sében a kulturális intézmények fejlesztésére és támogatására előirányzott szép 
és jelentékeny összegek mellett az egyházak segélyezésére is az 1909. évi költ- 
ségvetésben megállapított segélyösszegekkel szemben 600.000 K-át meghaladó 
új segélyösszeg van előirányozva, amiből az erdélyi római katholikus státus 
egyházainak javadalmazására 10.000, a görögszertartású katiolikus egyházak 
részére szintén 10000, a görögkeleti hitvallású egyházra 20.000, az izraelita 
vallásúakra 30000 K, az országos rabbiképzőintézet butorzatának kijavítására 
10.000 K, a magyarországi református és ágostai hitvallású evangelikus egy- 
házakra pedig 48.000 korona esik. De bár, ismétlem, hazafiúi érzéssel tölti ez 
el az én lelkemet, nem tagadhatom, hogy ezt az örömömet nem kis mértékben 
zavarja, hogy ne mondjam, kisebbíti az, hogy, amint bátor voltam rámutatni, e 
hazában minden egyház részesült ezen újabb államsegély felemelésével bizo- 
nyos javadalomban, egyedül a magyarországi unitárius egyháznak nem jutott 
ebből a 60.000 koronát meghaladó újabb államsegélyből seinmi. 

Hát, méltóságos főrendek, nekem többször volt alkalmam hallani azt a 
megjegyzést, hogy az unitáriusok most is az ő csekély lélekszámukhoz képest 
jóval több államsegélyben részesülnek, mint a más egzházak. Hiszen ha ez 
csakugyan úgy lenne, azt hiszem, hogy akkor sem lehetne ellene kifogás és 
akkor is ezt nagyon természetes dolognak lehetne tartani Mert az édesanya 
is rendesen a gyöngébb gyermekét ápolja és gondozza inkább, a közmondás 
is azt tartja, hogy a földet nem hordják a hegyre és általában a segély ter- 
mészetében és rendeltetésében áll az, — mindennemű segélyt tekintetbe véve 
— hogy ott sohasem a lélekszám, hanem a szükség lehet és kell, hogy irány- 
adó legyen. 

Maga az erre vonatkozó országos törvény is az egyházak segélyezését 
nema létszám szerint, hanem a szükség szerint állapítja meg és a jelen 
költségvetésben is minden egyháznak most újabban megállapított felemelt 
állámsegélye mind a szükséggel vau megokolva. 

Mint leginkább célomra tartozót legyen szabad e tekintetben szó sze- 
rint felolvasnom a 12. rovat indokolását (olvassa): ,Emelendő volt — így 
szól ez az indokolás — és pedig 430000 koronával a szorosabb értelemben 
vett magyarországi protestáns egyházak által az 1848: XX. t.-cikk 3. cikkelye 
alapján élvezett segély, mert az utóbbi évek során kétségtelen beigazolást 
nyert, hogy e segélyhez fűzött három rendbeli cél, nevezetesen a hivek fej- és 


260 KÜLÖNFÉLÉK. 


vagyoni adózásában mutatkozó tulterheltség mérséklése, a közigazgatási költ- 
ségek fedezése és a lelkészi nyugdíjalapoknak megfelelő támogatása az egy- 
házaknak eddig rendelkezésére bocsátott összeg keretén belűl elérhető nem volt." 

Ez az indokolás meggyőződésem szerint is teljesen megfelel a tények- 
nek, a helyzetnek Ennek értelmében a képviselőház azt, igen természetesen, 
minden ellenmondás nélkűl egyhangulag megszavazta és bizonyos vagyok benne, 
hogy a főréndiház is megszavazza. Részemről a legnagyobb készséggel hozzá- 
járulok magam is annak megszavazásához. De méltóztassék megengedni, nagy- 
méltóságú vallás- és közoktatásügyi miniszter úr, hogy ez az indokolás foko- 
zottabb mértékben rátalál és alkalmazható az unitárius egyházra, mert pl. épen 
a hivek egyházi adójának apasztása, mérséklése tekintetében úgy tudom, hogy 
a másik két protestáns egyház az 1909-ben megszavazott 3 millióval némileg 
legalább enyhitette hiveinek egyházi adóterhét, sőt tudomásom szerint a pár- 
bért, az u. n. kepét is sok helyen ténylég leszállította. Az unitárius egyház 
azonban azzal a 120 000 koronával, amely számára 1909-ben megszavaztatott, 
bizony hiveinek rendes egyházi adóját leszállítani nem tudta és csupán csak 
az időközi adókat, amelyek a templom-, paplak-, iskolaépítéssel stb -vel jár- 
nak, tudta és tudja némileg enyhiteni. 

Annak a következését már kezdjük is érezni, különösen mi erdélyiek, 
hogy a református egyház, amint említém, képes volt már a kepét is részben 
leszállítani és nem lehetetlen, hogy — mivel különösen az erdélyi részekben 
az unitárius egyház adózási rendszere épen azon az alapon nyugodott, amelyen 
a református egyházé, — ennek az adózási rendszernek ezen, hogy úgy mond- 
jam, megzökkentésével most majd a felekezetközi béke is veszélyeztetve lehet, 
már pedig azt hiszem, hogy mindnyájunknak kötelessége és hazafiui szent 
érzésünk parancsolja, hogy ettől szeretett hazánkat megóvjuk. 

Itt nem mulaszthatom el még egyszer a lélekszámra hivatkozni, amely 
lélekszám kérdése igen sokszor szolgált akadályáúl annak, hogy egyházunk 
állami segélyezésének mértéke emeltessék. Egy kimutatás jutott kezeim közé, 
amely szerint az unitárius egyház középiskolái 1910-ben csakugyan 2 09" ,-kal 
nagyobb államsegélyben részesültek, mint amennyi azokat lélekszám szerint 
megillette volna. 

Ámde ezzel szemben ugyanazon kimutatás szerint az ágostai hitvallású 
evangélikus középiskolák 14.53" ,-kal, a reformátusoké pedig 23.32"/,-kal, tehát 
jóval nagyoab államsegélyben részesültek lélekszám szerint. — Eszemágában 
sincs, méltóságos főrendek, hogy én ezt kifogásoljam, vagy ebből egyházi 
sérelmet akarjak kihozni. A világért sem, mert természetes dolognak tartom. 
Mivel úgy az evangelikus, mint a református egyház több iskolát tart fenn, 
így természetesen több szükséglete is van A többszükségletből kifolyólag tehát 
nagyobb percentben is kell részesülnie. Azt hiszem azonban, hogy akkor sem 
fog a nagyméltóságú miniszter úr igazságtalanságot elkövetni, ha az unitárius 
egyház segélyezésénél szintén nem a lélekszámot méltóztatik figyelembe venni, 
hancm a szükséget. 

Mindezeknél fogva bátor vagyok azzal az igen tiszteletteljes kéréssel 
járulni a nagyméltóságú vallás- és közoktatásügyi miniszter úrhoz, hogy mél- 
tóztassék a jövő 1912. évi köttségvetésben az unitárius egyház számára is az 
1848: XX, t.-cikk 3. cikkelye értelmében az egyházi segélyt abban az arány- 

ban felemelni, amint az a jelen költségvetésben már a másik két protestáns 
egyház számára 480.000 koronával felemeltetett. 

Bátor vagyok ezt a kérést annyival is inkább nagybecsű figyelmébe 
ajánlani, mert amikor a jelen évi költségvetés a képviselőháznál a pénzügyi 
bizottságban tárgyaltatott, úgy a római katholikusok, mint a reformátusok részé- 
ről abban a tekintetben történt felszólalásokra, hogy további segélyezését kérték 
egyházuknak, nagyméltóságod szives volt jóindulatát nyilvánítani. Nekem semmi 
okom sincs kételkedni abban, hogy éppen azzal a jóindulattal viseltetik az 
unitárius egyház iránt is, amelynek tagjai, azt hiszem, sem vallásosságban, sem 
hazafiságban nem állanak hátrább a másik két protestáns egyház tagjainál. 
Legfeljebb szegénységük kirívóbb, nyilvánvalóbb, mert az unitárius egyház 
tagjai bizony legnagyobbrészt a székely földmívelő néphez tartoznak, akik 
között igen sokan csak szolgálattal tartják fenn életüket s ami még rosszabb, 
Oláhországba s Amerikába kell kivándorolniok, hogy mindennapi kenyerüket 
megszerezzék, mert az a pár hold föld, amelyet földmíves székely hiveink 
bírnak, a legintenzivebb gazdálkodás mellett sem hajt sokat az ő kamarájukba, 
tekintettel arra is, hogy bizony az erdélyi földek messze hátra állanak a Duna 
és a Tisza közötti földektől, tekintettel továbbá a székely nép szaporodására 
is, mert Istennek hála, nálunk még, legalább a Székelyföldön, az egyke-rend- 
szer nem divatos. Mindezeknél fogva az a székely nép, amelyhez tartoznak, 
mondom, ami hiveink is legnagyobbrészt, megérdemli nemzetfentartási szem- 
pontból is az ő védelmét, amire különben nagy országos gond volt eddíg is 
fordítva és hiszem, hogy lesz ezután is. 

Méltóztassék meggyőződve lenni a nagyméltóságú miniszter úr, hogy 
én az igazat megvallva, ami talán meglepő lesz, egyáltalán nem tartom sze- 
rencsés dolognak egyik egyházra nézve sem azt, hogy önfentartása érdekében 
az államhoz kénytelen fordulni és magam részéről sokkal szivesebben meg- 
szavaznám minden más egyháznak az államsegélyt, ha azt mondhatnám, hogy 
hála Istennek, az én egyházam nincs rászorulva; de mivel — sajnos — ezt 
nem tehetem, kénytelen vagyok ismételten kérésemet a nagyméltóságú minisz- 
ter úr nagybecsű figyelmébe ajánlani. 

Zichy János gr. vallás- és közoktatásügyi miniszter : 

Nagyméltóságú elnök úr! Méltóságos főrendek! Én nagyon szivesen 
megnyugtathatom Ferencz József püspök úr ő méltóságát azokra vonatkozólag, 
amiket mondani szives volt. (Helyeslés.) Nagyon szivesen fogom ugyanis az 
unitárius egyház segélyezési mérvének megállapításánál jövőben mindenekelőtt 
a szükségletet és másodsorban a lélekszám arányát alapul venni, annyival inkább, 
mert a kormány törekvése az egyházak segélyezésénél odairányul, hogy — 
amint mondottam is — az 1848: XX. t.-c. az igényeknek és anyagi erők mér- 
vének megfelelőleg successive végrehajtassék. (Helyeslés.) 

Torda város képviselőtestülete a Mária-kongregáció ellen. A városi 
képviselőtestület még márciusban fölterjesztést intézett a vallás- és közokta- 
tási miniszterhez, kérve őt, hogy a tordai áll. gimnáziumban maga az igazgató 
vezetése alatt működő Mária-kongregációt, mely szélső felekezeti célokat 
szolgál, az ifjúságba a felekezeti társadalom káros szellemét oltja bele egy oly 
városban, mely , történelmi multjánál fogva is mindíg büszkén tekintette magát 

a felekezeti béke és lelkiismereti szabadság klasszikus helyének", oszlassa fel 
s működését szűatesse meg. 

A közoktatási miniszter e felterjesztésre adott válaszában a vallás- 
erkölcsi élet előmozdítására működő ilyen vallási intézmények és egyesületek 
létesítését ,kivánatosnak" tartja s a kongregációt nemhogy megszüntetné, hanem 
elvárja a közönségtől, hogy bármely hitfelekezet belső ügyeibe nem avatkozik, 
sőt az igazgató és tanári kar ez irányú működését tőle telhetően támo- 
gatni is fogja. 

A képviselőtestűlet a miniszter válaszát nem vette tudomásul, hanem 
, mély szomorúsággal" írta be jegyzőkönyvébe e választ s határozatában ismer- 
teti a Mária-kongregáció azon tanításait, melyek az ifjúság szellemét és a 
felekezeti békét megrontják s ,igazsága felemelő érzetében és tudatában" 
kijelenti, hogy ilyen egyesűleteket működésükben nem támogat, hanem tőle 
telhetően megakadályoz. Mert a város az állami intézet létesítéséhez nem azért 
járult oly jelentékeny áldozatokkal, hogy az , felekezeti villongások átkos 
tanyája legyen", hanem azért, hogy legyen az ,a tudás, a józan ismeret, az 
igaz Krisztusi hit és szeretet, a valódi felvilágosodás és lelki szabadságra 
vezetés, a magyar nemzeti eszme és kultura hegyen épűlt erős vára". Reméli 
a képviselőtestűlet, hogy e mélységes hazafiúi érzéstől áthatott aggodalma 
visszhangra talál s a miniszter megtalálja a módját, hogy a felekezeti harc- 
nak már-már az egész országban fellobbanó tüze bölcs mérséklettel eloltassék 
s iskola és egyház, hit és tudás egymással karöltve, egymást megértve míveljék 
a kulturát s ezáltal munkálják oly sokat szenvedett édes hazánknak üdvét, 
javát és felvirágzását". 

Elismeréssel említjük a képviselőtestűletnek ezt a liberális és hazafias 
szellemtől áthatott határozatát, amely élénk tudatában van annak a nemes és 
nagy örökségnek, melyet a város dicső múltjától átvett s annak az erkölcsi 
törvénynek, hogy ez a ,nemesség kötelez". Ha minden város ily értelemben 
tenné meg kötelességét a szabadelvű haladás iránt, akkor nem kellene félnünk 
a klerikálizmusnak már-már veszélyessé növekedő nagy hatalmától. 


Dr. Baltazár Dezső lett a legnagyobb (tiszántúli) ref. egyházkerűletnek 
csaknem egyhangúan megválasztott püspöke. Még 40 éves sincs, tehát kiváló 
képességek kell hogy ékesítsék az új püspököt, kiben a közödizalom ennyire 
összpontosult. Teológiai tanulmányai elvégzése után Tisza Kálmán családjá- 
ban lett nevelő, ez alatt elvégezte a jogi tanfolyamot is s megszerezte a jogi 
doktorátust. Majd Berlinben és Heidelbergben hallgatott főkép egyházjogot. 
Azután 3 évig a közokt. minisztériumban volt s 1900-ban Hajdúszoboszló papja 
lett. Nemsokára jegyző, egyházkerületi és zsinati képviselő, 1904-ben Hajdú- 
böszörmény lelkésze, 

1907-ben az orsz. ref. lelkészegyesűlet elnöke lett. Széles látókörű, erős 
akaratú férfi, szívén hordja és felkarolja a szegény nép sorsát. 

Beiktatása aug. 6-án lesz megfelelő ünnepélyek között. 


A vallás- és közoktatási vita. Amit mi protestánsok már régóta észre- 
vettünk s aggódó figyelemmel kisértünk, az a közoktatási vita alatt végre az 
ország színe előtt is bebizonyult. Voltak ennek a klerikális kongregációs irány- 


KÜLÖNFÉLÉK, 263 


nak védelmezői is; voltak, akik szőrmentén szóltak a kérdéshez s nem azo- 
nosították a kongregációt a kath. iskola nevelési eszméjével. Aztán mások 
analogiákat kerestek a prot. iskolákban működő különböző egyesületekben. A 
közoktatási miniszter igyekezett megnyugtatni a nem nagyon lázongó köz- 
véleményt, hogy ő az állami intézetekben a partíkulárizmusnak ezt az áramlatát 
igyekezni fog feltartóztatni. Egyébként pedig, azt hisszük, hogy ,a vallás- 
" erkölcsi életnek" ez a kongregációs ,ápolása és élesztése" a hosszúra nyúlt 
kultusz-vita dacára folyni fog a jövő évben épen úgy, ha nem öntudatosabb 
éberséggel, mint folyt a multban 


X. Pius a napokban ,De diebus festis" címen egy íratot adott ki, mely- 
ben ahoz ,a fölötte célszerűnek látszó elhatározáshoz jutott, hogy az egyhaz 
által megszabott ünnepnapok számát csökkenteni fogja". Nem sok közünk van 
a kérdéshez, mert az ünnepek megállapítása minden egyháznak saját maga 
kebli ügye. De mégis eszünkbe jut, hogy bizonyos kath. ünnepeken az állami 
hivatalok szünetelnek, az iskolák vakációznak, a kereskedelmi élet, az ipari és 
mezei munka szünetel. Pedig állami törvény van arról, hogy egyik felekezet 
tagjai sem kötelezhetők arra, hogy más vallásfelekezetbeliek ünnepét meg- 
tartsák. (1868. évi 53. t. c. 19. §-a) Nem azt mutatja a tényleges állapot, hogy 
a r. kath. egyház ünnepei tényleg állami ünnepék ? 

Egyébként pedig a , belső indítás"-ból eredő írat tartalmára megálla- 
píthatjuk, hogy az ünnepek számának csökkentését a mai modern élet gya- 
korlati követelményeire való hivatkozással kezdeményezte s ezért csak helye- 
selhetjük. 


Prohászka Ottokár, Székesfehérvár tudós püspöke elérte azt a dicső- 
séget, hogy indexre került. A magyar katholikus főpapságnak ez a dísze és 
büszkesége hirdetni mert olyan elveket, melyek a római egyház tanításával 
ellentétben állanak ugyan, de a józan ésszel és korunk felvilágosult szelle- 
mével annál belsőbb összhangban élnek. Ezt az index-kongregáció nem néz- 
hette el. S amennyire gyönyörködtünk Prohászka tanításaiban mi protestánsok 
is, annyira megbotránkoztunk azon a gyöngeségén, hogy az első vihar szelére 
laudabiliter se subjecit. Amily magasan állott tiszteletünkben, épen annyira 
lesülyedt előttünk ez erkölcsi gyöngesége miatt. 


Jatho Károly kölni ev lelkészt a poroszországi ev. egyház főtanácsa 
hivatalvesztésre ítélte. Ez a német Zoványi-ügy méltán kelt protestáns német 
körökben közfigyelmet. A porosz ev. egyház a múlt évben egy olyan bizott- 
ságot (Spruch-collegium) állított fel, amelynek az a hivatása, hogy a szent- 
írástól és az egyház tanaitól eltérően tanító papok felett biráskodjék. Nemsokára 
két pap ellen érkezik panasz. Az egyik 7Traub, aki nem akarta a konfirmált 
növendékeket az apostol; hitformára kötelezni. A másik jatho, akit a főtanács 
kérdőre von. 

ú Igaz-e, hogy ő az Istent a pantheismus! értelmében hirdeti, hogy a 
kereszténység szerinte nem abszolut vallás, hogy nincs személyes halhatatlan- 
Ság s végűl hogy hajlandó-e e tanok mellett megmaradni ? Jatho a felszólításra 
kifejti álláspontját. Istent és a világot a pantheismus szellemében szorosan 

összetartozónak vallja; tagadja az eredendő bünt; Jézust a kereszténység hír- 
detőjének tartja, de nem tökéletes megváltónak s a halhatatlanságról azt 
mondja, hogy arról semmi bizonyost nem tud hinni. Végűl kijelenti, hogy e 
tanítások lelkiismeretével s a kereszténységgel megegyeznek és ezek mellett 
megmarad, 

Jatho egyházközsége állást foglalt Jatho mellett s (iltakozott ellene, hogy 
20 év óta működő, közszeretetben és tiszteletben álló papját idegenek felje- 
lentésére ,téves tanok" miatt elítéljék s állásától megfosszák. Hiába volt a. 
tiltakozás, a bizottság kimondta Jatho tanítására, hogy ellenkezik a keresz- 
ténységgel s erre a főtanács elmozdította állásától. j 

Az egyházközség széleskörű akciót indított Jatho anyagi támogatására 
úgy, hogy eddig mintegy 70.000 márka gyűlt össze erre a célra. j 

Ez az ítélet az egész protestáns világot foglalkoztatja, de természetesen 
Németországban ver fel nagyobb hullámokat. A Vereinigung der Freunde der 
christlichen Welt az egyháznak az államtól való elválasztását követeli. 

Sürgeti az országos ev. egyház reformját abban az irányban, hogy 
annak feladata és hatásköre csak a külső igazgatásra, az egyházi hivatalok 
és intézmények fenntartására szoríttassék; a hitvallás kérdései, az isteni tisz- 
teletek rendjének megállapítása az egyházközségekre ruháztassék 


Gyászhírek. László Pál abásfalvi lakos, munkás és eredményekben . 
gazdag életét júl hó 1-én 73 éves korában, házasságának 50. évében bevé- 
gezvén, jobblétre tért. Halálát özvegye és Domokos, János, Dániel, Gyula és 
Anna nevű gyermekei gyászolják — 6 Özv. Sándor Mártonné, szül. Bartha 
Mária életének 80-ik, özvegységének 2-ik évében júl. hó 8 án Homoródoklán- 
don eihunyt. Halálát kiierjedt rokonság, köztük, dr. Szolga Ferenc gimn. tanár, 
gyászolja. 

